**ОТЧЕТ**

**ЗА ИЗПЪЛНЕНИЕТО НА ПРОГРАМНИЯ БЮДЖЕТ**

**КЪМ 30.06.2018 г.**

**НА**

**МИНИСТЕРСТВО НА ТУРИЗМА**

**С Ъ Д Ъ Р Ж А Н И Е**

[1. отчет на основните параметри на бюджета 3](#_Toc382332160)

[2. преглед на настъпилите през отчетния период промени в организационната структура 7](#_Toc382332161)

[3. преглед на изпълнението на ПОЛИТИКАта В ОБЛАСТТА НА "УСТОЙЧИВОТО РАЗВИТИЕ НА ТУРИЗМА" 8](#_Toc382332164)

­4[. Преглед на изпълнението на бюджетна програма "ПОДОБРЯВАНЕ НА ПОЛИТИКИТЕ И РЕГУЛАЦИИТЕ В СЕКТОРА НА ТУРИЗМА](#_Toc382332166)……………………………..18

[5. преглед на изпълнението на бюджетна програма"РАЗВИТИЕ НА НАЦИОНАЛНАТА ТУРИСТИЧЕСКА РЕКЛАМА И МЕЖДУНАРОДНО СЪТРУДНИЧЕСТВО В ОБЛАСТТА НА ТУРИЗМА"](#_Toc382332167) 54

6. ПРЕГЛЕД НА ИЗПЪЛНЕНИЕТО НА бюджетна [ПРОГРАМА "АДМИНИСТРАЦИЯ" 85](#_Toc382332185)

**1. ОТЧЕТ НА ОСНОВНИТЕ ПАРАМЕТРИ НА БЮДЖЕТА**

а) Отчет на приходите по бюджета

|  |  |  |  |  |
| --- | --- | --- | --- | --- |
|  |  |  |  |  |
|  | **Приложение № 1** – Отчет на приходите по бюджета |  |  |  |
|  | **ПРИХОДИ** | **Закон** | **Уточнен план** | **Отчет** |
|  | **(в лева)** |
|  | **Общо приходи:** | **9 754 200** | **9 754 200** | **4 407 658** |
|  | *Данъчни приходи* |  |  |  |
|  | *Неданъчни приходи* | **9 754 200** | **9 754 200** | **4 407 658** |
|  | Приходи и доходи от собственост | 4 571 200 | 4 571 200 | 3 838 650 |
|  | Държавни такси | 2 621 000 | 2 621 000 | 962 278 |
|  | Глоби, санкции и наказателни лихви | 340 000 | 340 000 | 228 888 |
|  | Внесени ДДС и други данъци върху продажбите | -2 624 900 | -2 624 900 | -2 780 883 |
|  | Приходи от концесии | 4 846 900 | 4 846 900 | 2 106 148 |
|  | Други |  |  |  |
|  | *Помощи, дарения и други безвъзмездно получени суми* |  |  |  |

б) Отчет на разходите по бюджета на Министерство на туризма по бюджетни програми в рамките на изпълняваните политики

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | |  | |  | |  | |  | |  | |
|  | **Приложение № 2а** – Отчет на разходите по области на политики и бюджетни програми | | | | | | | | | |
|  | **Класификационен код\*** | | **РАЗХОДИ** | | **Закон** | | **Уточнен план** | | **Отчет** | |
|  | **(в лева)** | |
|  |  | | **Общо разходи по бюджета на ПРБ** | | **19 098 000** | | **20 612 535** | | **11 066 951** | |
|  | **7100.01.00** | | **Политика в областта на устойчивото развитие на туризма** | | **16 701 100** | | **18 218 900** | | **9 924 800** | |
|  | 7100.01.01 | | Бюджетна програма "Подобряване на политиките и регулациите в сектора на туризма" | | 3 021 500 | | 3 169 300 | | 664 984 | |
|  | 7100.01.02 | | Бюджетна програма "Развитие на националната туристическа реклама и международно сътрудничество в областта на туризма" | | 13 685 600 | | 15 049 600 | | 9 259 816 | |
|  |  | |  | |  | |  | |  | |
|  | **7100.02.00** | | **Програма „Администрация”** | | 2 390 900 | | 2 393 635 | | 1 142 151 | |
|  | **\* Класификационен код съгласно Решение № 502 на Министерския съвет от 2017 г.** | | | | | | | | | |

в) Отчет на консолидираните разходи по бюджетните програми в рамките на изпълняваните политики

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  | |  | | |  | | |  | |  | |  | |  | |  |  |
|  | |  | |  | | |  | | |  | |  | |  | |  | |  |  |
|  | **Приложение № 2б** – Отчет на консолидираните разходи по бюджетните програми | | | | | | | | | | | | | | | |
|  |  | | **ОБЛАСТИ НА ПОЛИТИКИ И БЮДЖЕТНИ ПРОГРАМИ на МИНИСТЕРСТВО НА ТУРИЗМА** | | **Общо консолидирани разходи** | **Ведомствени разходи** | | | | | **Администрирани разходи** | | | | | |
|  | **Класификационен код** | | **(в лева)** | | Общо | | *По бюджета на ПРБ* | *По други бюджети, сметки за средства от ЕС и чужди средства* | | Общо | | *По бюджета на ПРБ* | | *По други бюджети, сметки за средства от ЕС и чужди средства* | |
|  |  | | **Общо разходи** | | **11 158 488** | **11 158 488** | | **11 066 951** | **91 537** | | **0** | | **0** | | **0** | |
|  | **7100.01.00** | | **Политика в областта на устойчивото развитие на туризма** | | **10 016 337** | **10 016 337** | | **9 924 800** | **91 537** | | **0** | | **0** | | **0** | |
|  | 7100.01.01 | | Бюджетна програма "Подобряване на политиките и регулациите в сектора на туризма" | | **756 521** | 756 521 | | 664 984 | 91 537 | | 0 | |  | |  | |
|  | 7100.01.02 | | Бюджетна програма "Развитие на националната туристическа реклама и международно сътрудничество в областта на туризма" | | **9 259 816** | 9 259 816 | | 9 259 816 |  | | 0 | |  | |  | |
|  | **7100.02.00** | | **Бюджетна програма "Администрация"** | | **1 142 151** | 1 142 151 | | 1 142 151 |  | | **0** | |  | |  | |

г) Източници на финансиране на консолидираните разходи

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | |  | |  | |  | |  | |
|  | **Приложение № 3** – Източници на финансиране на консолидираните разходи | |  | |  | |  | |
|  | **Източници на финансиране на консолидираните разходи, обхванати в програмния и ориентиран към резултатите бюджет** | | **Закон** | | **Уточнен план** | | **Отчет** | |
|  | **(в лева)** | |
|  | **Общо консолидирани разходи:** | | **19 098 000** | | **20 612 535** | | **11 158 488** | |
|  | **Общо финансиране:** | | **19 098 000** | | **20 612 535** | | **11 158 488** | |
|  | **По бюджета на ПРБ, в т.ч. за сметка на:** | | 19 098 000 | | 20 612 535 | | 11 066 951 | |
|  | * Собствени приходи | | 9 754 200 | | 9 754 200 | | 4 407 658 | |
|  | * Субсидия от държавния бюджет | | 9 343 800 | | 10 858 335 | | 6 459 687 | |
|  | **По други бюджети и сметки за средства от ЕС, в т.ч. от:** | |  | |  | | 91 537 | |
|  | * Централен бюджет, в т.ч.: | |  | |  | |  | |
|  | Държавни инвестиционни заеми | |  | |  | |  | |
|  | * Сметки за средства от ЕС (ССЕС на НФ и на ДФЗ) | |  | |  | |  | |
|  | * Други програми и инициативи, по които Република България е страна партньор | |  | |  | | 91 537 | |
|  | * Други програми и други донори по бюджета на ПРБ | |  | |  | |  | |
|  | * Други бюджетни организации, включени в консолидираната фискална програма | |  | |  | |  | |
|  | * Други | |  | |  | |  | |
|  |  | |  | |  | |  | |
|  |  | |  | |  | |  | |

|  |  |  |  |  |  |  |
| --- | --- | --- | --- | --- | --- | --- |
| №  по  ред | Наименование на акта | Нормативно основание | Мотиви | Наименование на бюджетните програми | Ефект върху бюджета (увеличение/намаление за програмата) | Влияние върху показателите за изпълнение |
| 1 | ПМС 54/13.04.2018 г. | Чл.109, ал.3 | Допълнителни средства за осъществяване на рекламни кампании в чуждестранни телевизионни канали | Развитие на националната туристическа реклама и международно сътрудничество в областта на туризма | Увеличение на разходите с 1 680 000 лв. | няма |
| 2 | План сметка за концесионна дейност | Чл.110, ал.4 | Получени трансфери по План сметката за концесионна дейност | Подобряване на политиките и регулациите в сектора на туризма | Увеличение на разходите с 76 600 лв. | няма |
| 3 | Протокол между МТ и МВНР | Чл.110, ал.4 | Компенсирани промени между ведомствата във връзка с издаване на визи | Развитие на националната туристическа реклама и международно сътрудничество в областта на туризма | Намаление на разходите по програмата с  331 000 лв. | няма |
| 4 | Сключен договор между МТ и МТСП | Чл.110, ал.4 | Компенсирани промени между МТСП и МТ по Старт на кариерата | Администрация | Увеличение на разходите с 2 735 лв. | няма |
| 5 | ПМС 15/01.02.2018 г. | Чл.109, ал.3 | Допълнителни разходи за обезпечаване на Българското председателство на съвета на ЕС | Развитие на националната туристическа реклама и международно сътрудничество в областта на туризма | Увеличение на разходите с 15 000 лв. | няма |
| 6 | План сметка за концесионна дейност | Чл.110, ал.4 | Получени трансфери по План сметката за концесионна дейност | Подобряване на политиките и регулациите в сектора на туризма | Увеличение на разходите с 35 600 лв. | няма |
| 7 | План сметка за концесионна дейност | Чл.110, ал.4 | Получени трансфери по План сметката за концесионна дейност | Подобряване на политиките и регулациите в сектора на туризма | Увеличение на разходите с 35 600 лв. | няма |

**2. ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ В ОРГАНИЗАЦИОННАТА СТРУКТУРА**

Числеността на персонала в организационните структури и административните звена в Министерството на туризма не е променена и остава 115 щатни бройки.

Работи се за устойчиво повишаване административния капацитет на администрацията, включително и чрез допълнително прецизиране и адаптиране на структурата и на функциите на администрацията и на административните структури към министъра на туризма, качествено обслужване на гражданите и бизнеса и създаване на устойчив икономически растеж и заетост.

Дейността на администрацията, на ръководителите и на служителите се осъществява при спазване на принципите: законност; откритост и достъпност; отговорност и отчетност; ефективност; субординация и координация; предвидимост; обективност и безпристрастност.

**3. пРЕГЛЕД НА ИЗПЪЛНЕНИЕТО НА ПОЛИТИКАТА В ОБЛАСТТА НА УСТОЙЧИВОТО РАЗВИТИЕ НА ТУРИЗМА**

Политиката за устойчиво развитие на туризма е в подкрепа на устойчивото икономическо развитие на страната, като провеждането й гарантира повишаване на конкурентоспособността на този сектор в условията на силна конкуренция, за създаване на правилно и реалистично позициониране на българския туристически продукт и оттам за насърчаване на записванията на чуждестранни туристи в България, повишаване на броя на нощувките и на приходите от туризъм и свързани с него дейности.

***А) Описание на степента на изпълнение на заложените стратегически и оперативни цели, допринасящи за нейното постигане***

Министерството на туризма формира и провежда интегрирана политика за подобряване на сектора на туризма, като приоритетен за икономиката отрасъл, в пълен синхрон с политиката на правителството, с цел запазването на икономическата стабилност и създаване на условия за устойчив икономически растеж.

Политиката за изграждане на стратегия за устойчиво развитие на туризма като индустрия и прилагане на принципите на икономическа логика и целесъобразност; яснота и прозрачност в туризма; защита на държавния и обществен интерес; стратегически подход при вземане на решения; публичност, се изпълнява съвместено в откритост и диалог с бизнеса, браншовите, неправителствените организации, научните институции и медиите при ясно посочен ангажимент на държавата.

Политиката за разработване и предлагане на туристически продукти за различните категории туристи, изхождащи от естествените дадености и приоритети на България (климат, природни дадености като море, високи планини, висока концентрация на термални и минерални води, собствено селскостопанско производство на биологично чисти храни, вино и съхранена натура) се изпълнява съвместно с представители на туристическата индустрия, реализирайки съвместни и инициирани от министерството семинари, конференции, кръгли маси, дискусии, презентации и др. събития.

Министерството на туризма работи усилено за затвърждаване на България като дестинация на 4 сезона и стимулиране на посещенията във вътрешността на страната извън активните летен и зимен сезон.

Стимулира се развитието на специализирани видове туризъм – културен, балнео и СПА, винен и гурме и други специализирани сегменти на туризъм, придаващи висока добавена стойност на туристическите продукти.

Разработени са 12 винени - кулинарни дестинации заедно с Министерството на земеделието, храните и горите. Проектът се обсъжда с бранша на 6 кръгли маси в страната.

Министерството на туризма разработи 7 балнео и СПА дестинаци обхващащи 58 населени места в цялата страна. Проектът се обсъжда с бранша на 5 кръгли маси в страната.

Работи се и по създаването на запазена марка „Сподели България“. За целта вече е стартирана процедура в Патентното ведомство.

В областта на туризма се развива институционалната и законодателна рамка регулираща отрасъла и съответстваща на значението му за националната икономика и насоките на ЕК за устойчиво развитие на туризма и туристическите дестинации. Предприети са действия, гарантиращи устойчиво целогодишно развитие на туризма чрез диверсификация на националния туристически продукт, реализиране на мерки за повишаване на неговото качество и добавена стойност и стимулиране развитието на специализираните видове туризъм. В съответствие с тези мерки се провеждана маркетинговата и рекламна политика на националния туристически продукт, която да подобри неговия имидж и позициониране на туристическия пазар.

Основния ангажимент на държавата за провеждане на национална реклама, се съгласува с браншовите организации и големите туроператори, работещи на целеви за България пазари. Комуникационната политика за позициониране и промоция на България като атрактивна туристическа дестинация се осъществява чрез таргетирани послания, насочени към целевите групи туристи.

Предвид нуждите на отчетността и с цел подобряване на планирането и гъвкавостта на администрацията спрямо природата на туристическата услуга се работи в посока създаване на система за стриктен контрол на качеството на предоставяните туристически услуги. В допълнение в ход е предвиденото въвеждане на система за унифицирана информация в реално време на посетителите в хотели, хостели, други места за настаняване и туристическите комплекси като цяло.

Работи се усилено върху реализиране на цялостна държавна политика за развитие на човешките ресурси в туризма. Продължава работата си Междуведомствен съвет за кадрите в туризма към министъра на туризма. Съветът за кадрите в туризма е междуведомствен орган със съвещателни и координационни функции по отношение на разработването и изпълнението на политиките, касаещи кадрите в туризма, създаден на основание т. 21 от чл. 6 на Закона за туризма, съгласно която министърът подпомага дейността на компетентните органи за провеждане на държавната политика по отношение на обучение и повишаване квалификацията на кадрите в туризма.

Осъществява се държавната политика в областта на концесиите на морски плажове, организира и се осъществява дейността по предоставяне под наем на морските плажове, които не са предоставени на концесия, както и контрол по изпълнение на сключените договори за предоставяне на концесии и отдаване под наем на морски плажове.

***Стратегическа и оперативни цели***

**Стратегическа цел:** „Утвърждаване конкурентоспособността и ефективността на туристическия сектор на България посредством оптимално използване на наличните природни и антропогенни ресурси в съответствие с пазарните изисквания и потребителските очаквания за устойчиво развитие на туризма”

**Оперативна цел:** „Утвърждаване на туризма, като ключов за икономиката отрасъл”

***Б) Описание на степента на достигане на очакваната полза/ефект за обществото от постигането на стратегическата цел в областта на политиката за устойчиво развитие на туризма***

1. **Провеждане на активна комуникационна кампания насочена към всеки един целеви пазар**.

През отчетния период Министерството на туризма активно работи за превръщането на страната ни в популярна туристическа дестинация в четири сезона, с добър имидж на туристическия пазар, разпознаваема и предпочитана от българските и чуждестранните турсти пред основните конкуренти, с цел увеличаване на обема на входящия туристопоток и вътрешния туризъм, висока добавена стойност на туристическите продукти, преодоляване на сезонността и привличане на високоплатежоспособни туристи.

1. **Активно международно присъствие**

През първото полугодие на 2018 г. действията на Министерството на туризма в международен план бяха съсредоточени в реализиране на събития и инициативи от официалния календар на Българското председателство на Съвета на ЕС и бяха предприети конкретни стъпки за насърчаване както на многостранното сътрудничество в рамките на международни туристически организации, така и на двустранното сътрудничество с държави като Македония, Турция, Албания, Русия, Германия, Сърбия, Гърция, Китай, Израел и др. Усилията на Министерството на туризма бяха насочени и в посока развитие сътрудничеството в рамките на международни организации като Световната организация (СОТ) по туризъм и организацията за Черноморско икономическо сътрудничество (ЧИС). Министерството на туризма участва в над 10 международни форума на високо равнище в областта на туризма в 6 европейски държави, организирани са над 70 двустранни международни срещи на високо ниво, с което бяха развити двустранните отношения със страни от Европа, Азия, Северна америка, Близкия изток и др.

За отчетния период е подписано едно споразумение за публично-частно партньорство с китайски партньор с цел продължаване дейността на българските туристически информационен център в Шанхай.

Проведени са преговори за подписването на редица международни споразумения в областта на туризма.

Във връзка с проведени срещи с потенциални инвеститори от Катар, Саудитска Арабия, Китай и САЩ, Министерството на туризма набира с помощта на туристическите браншови организации, конкретни проекти с цел привличане на инвестиции в областта на туризма в България и отговоря на запитвания от страна на потенциални чуждестранни инвеститори относно установяване на българския пазар.

През месец юни 2018 г. приключи мандатът на България на страна-координатор на работна група „Сътрудничество в туризма“ на ЧИС, който бе оценен високо от ръководството и държавите-членки на организацията.

Бяха предприети конкретни стъпки за създаване на съвместни туристически продукти с Македония, Турция и Румъния, които да бъдат реализирани на далечни туристически пазари.

Министерството на туризма участва активно в Българското председателство на Съвета на Европейския съюз, организирайки редица събития и инициативи, които акцентираха върху важността на туристическия сектор за европейските икономики, необходимост от издигането на туризма на по-високо институционално ниво и създаване на нова стратегическа рамка за сектора на равнище ЕС, интеграцията на Западните Балкани в областта на туризма и създаването на Общ Балкански туристически маршрут, ролята дигитализацията и иновациите в туризма, създаването Обща карта на Европейските културни туристически обекти, подобряване на свързаността в Дунавския и Черноморския регион.

1. **Устойчиво развитие на отрасъла**

През отчетния период са проведени редица инициативи от страна на МТ с цел насърчаване развитието на сектора, а именно:

* + **Предприети са мерки за справяне със сивата икономика в сектора чрез въвеждане на система за ефективен контрол**. В Закона за туризма, е регламентирано функционирането на Единната система за туристическа информация (ЕСТИ), която ще позволи в реално време да се обменят данни по защитени канали между Министерството на туризма, НАП, МВР, общините и хотелските рецепции. Задължителната регистрация на всеки турист се очаква да доведе до по-пълно изсветляване на туристическия бизнес и повишаване на националната сигурност.

С решение на министъра на туризма е открита процедура за възлагане на обществена поръчка с предмет: „Проектиране и разработване на Единна система за туристическа информация (ЕСТИ) и Система-регистър за настаняване“. В резултат на това в Министерството на туризма постъпиха седем оферти по обществената поръчка. С Решение № Т-РД-27-74/20.06.2018 г. на министъра на туризма е определен изпълнител по проведената обществена поръчка. Очаква се системата да заработи в началото на 2019 г.

* Насърчаването и увеличаването на инвестициите в туристическия сектор бе сред основните приоритети в работата на министерството през отчетния период.. Министерство на туризма разработи **Карта на инвестиционните проекти в туризма**, съдържаща проектни предложения, подадени до Министерството на туризма от страна на общинските власти. Тя има и интерактивна версия и е налична на сайта на Министерството на туризма. Картата съдържа информация относно предимствата на страната като инвестиционна дестинация, включително и в туризма. Разработени са презентационни материали, които се представят и ще бъдат представяни пред потенциални инвеститори на специализирани форуми и прояви на инвестиционна тематика. През втората половина на 2018 г. предстои стартирането на втори етап Карта на инвестиционните проекти в туризма с нови проектни предложения за инвестиции в областта на туризма.
* Във връзка с правомощията на министъра на туризма да подпомага дейността на компетентните органи за провеждане на държавната политика в областта на обучението и повишаване квалификацията на кадрите в туризма **продължава работа Междуведомствения съвет за кадрите в туризма,** създаден като консултативен орган към министъра на туризма със Заповед № Т-РД-16-26/22.02.2016 г.

На 26 февруари 2018 г. се проведе пето заседание на Междуведомствения съвет за кадрите в туризма. По време на него се обсъдиха мерки за осигуряване на нужните кадри в сферата на туризма, както и за провеждане на курсове за повишаване на квалификацията на персонала. Обсъдена бе подготовката на младежите, обучаващи се в професионалните училища по туризъм и осигуряването на работна ръка от Молдова, Украйна и Армения. Членовете на Съвета се запознаха с въведените допълнителни облекчения при наемането на сезонни работници от трети страни съгласно последните изменения на Закона за трудовата миграция и трудовата мобилност и Правилника за прилагането му.

Шестото заседание на съвета се състоя в град Русе на 10.05.18 г., където се обсъдиха въпроси относно провеждането на стажове в сферата на туризма в средните и висшите училища, както и създаване на механизъм за взаимодействие между МТ и образователните и изследователските институции за подпомагане на функциите, свързани с набиране, анализ, обобщение на информация и изготвяне на прогнози за развитието на туризма.

В следствие на проведена активна междуведомствена координация e **изменен Правилника за прилагане на Закона за трудовата миграция и трудовата мобилност**,, като се въвеждат изисквания на Директива (ЕС) 2016/801, която регламентира условията за влизане и пребиваване на граждани на трети държави в България с цел провеждане на научно изследване, следване, стаж, доброволческа дейност, ученически обмен или образователни проекти. С новите текстове се осъвременяват и уреждат процедурите за заетост на територията на България без разрешение за работа на научните работници и на стажантите от трети държави, както и на лицата от български произход. Включва се и процедура за достъп до българския пазар на труда за чужденци, жертви на трафик на хора. Допълнително се регламентира предвидената в закона ускорена процедура за предоставяне на решение за достъп до пазара на труда за сезонен работник-гражданин на трета държава, който поне веднъж е работил в България като такъв през последните 5 години. Уреждат се и процедурите за случаите, когато сезонният работник продължава да работи при същия или друг работодател след изтичане на срока на регистрацията на краткосрочната му сезонна заетост.

* **Платформата “I Love Bulgaria”,** която бе разработена с институционалната подкрепа на министерството и пусната за свободно ползване като мобилно приложение обединяваща информация и снимки за 100-те национални туристически обекта и много полезна информация за потребителите на туристически услуги, продължава да се използва за популяризиране на бранд България и гео-таргетирана реклама. Платформата съдържа информация за туристически обекти и услуги по области и интереси и спомага за намирането им в реално време/място чрез GPS & QR скенер. Освен това създава положителни преживявания чрез аудио/видео гид и игрови елементи. Доразвива се YouTube канала на iLoveBulgaria с видеоклипове на 100-те Национални туристически обекта. Промотирани са видеоматериалите през Viber Chat Extensions. Добавени са QR кодове към наградите, за да могат да се използват като електронни ваучери. Стартирано е лятно турне с БНР - кросмедийна реклама https://www.facebook.com/events/674391509564984/
* Работи се в посока внедряване на политиките свързани със Стратегията за единния цифров пазар в краткосрочните и дългосрочни политики на МТ.

**България се позиционира като дестинация за по-висок клас туристи.**

* ***Отчет на показателите за полза/ефект (Приложение № 4)***

|  |  |  |  |  |
| --- | --- | --- | --- | --- |
|  | **Приложение № 4** – Отчет на показателите за полза/ефект | | | |
|  | **7100.01.00 Политика в областта на устойчивото развитие на туризма** | **Мерна единица** | **Целева стойност** | **Отчет** |
|  | ***Показатели за полза/ефект*** |
|  | 1. Ръст на броя на чуждестранни туристи | % | 2,3%  спрямо 2017 г. | +8,9%  (Ръст за периода януари- юни 2018 г. спрямо периода янури-юни 2017 г.) |
|  | 2. Ръст на приходите от международен туризъм | % | 2%  спрямо 2017 г. | +10.7%  (Ръст за периода януари-май 2018 г. спрямо периода януари-май 2017 г.) |
|  | 3.Ръст на броя на българските туристи, реализирали нощувки в страната в категоризирани места за настаняване с 10 и повече места | % | 2%  спрямо 2017 г. | +2,9%  (Ръст за периода януари-май 2018 г. спрямо периода януари-май2017 г.) |
|  |  |  |  |  |

*Забележка: Източник: НСИ и БНБ.*

**Входящ туристопоток от чужбина**

Значителното надвишаване на заложените стойности се дължи на комбинация от едновременно действащи благоприятни фактори, както и на много успешната практическа реализация на заложените мерки за развитието на туризма у нас.  Високият ръст в броя на туристическите посещения на чужденци е вследствие от:

1. По-високата популярност на България като туристическа дестинация в резултат от активната политика на МТ за промотиране на българския туристически продукт в чужбина;
2. Успешното председателство на Съвета на Европейския съюз, което спомогна за развитието на бизнес туризма . Входящият туристопоток от чужбина с цел бизнес туризъм се увеличи с 18,3% за първото шестмесечие на 2018 г. спрямо първото шестмесечие на 2017 г.
3. Усилията за развитие на целогодишен туризъм. За поредна година България отчита добри резултати в крилото на сезона. За периода април-май 2018 г. туристическите посещения на чужденци в България надхвърлят 1,2 млн., като ръстът спрямо периода април – май 2017 г. е 11,5%. Нарастващите посещения в този период от годината (когато климатичните условия не са подходящи за практикуване нито на класически морски, нито на ски туризъм) са признак, че България успешно развива бизнес, културен, градски, планински и др. форми на туризъм, като заложените мерки за превръщането на страната в целогодишна туристическа дестинация дават първите резултати.
4. Добро съотношение между качество и цена на предлаганите туристически услуги у нас;
5. Запазване на имиджа на България като сигурна дестинация;

**Водещи пазари**

За периода януари-юни 2018 г. туристическите посещения от Румъния са 575 609, което е с 21,1% повече спрямо същия период на 2017 г., от Гърция са 523 046 и спад от 2,2%, от Турция - 318 735и увеличение от 8,6%, от Македония - 275 614и ръст от 3,7 %,, от Германия – 241 818 и спад от 3,5 %, от Сърбия - 196 927 и ръст от 9,9%, от Великобритания-162 619 и ръст от 19,2%, от Русия -195 594 и спад от 6,9%, от Украйна - 135 571и ръст от 24,0%, от Полша - 114 007и ръст от38,4% и др. Тези данни дават основание да се заключи, че резултатите на по-голямата част от водещите пазари са благоприятни.

Ръстът в общия брой на туристическите посещения на чужденци над предварителните очаквания е предпоставка и за по-бързо увеличение на приходите от международен туризъм спрямо заложените стойности. За периода януари-май 2018 г. те се увеличават с 10,7% спрямо периода януари-май 2017, като данните за м.юни все още не са публикувани.

**Вътрешен туризъм**

Според междинните резултати, броят на български граждани, отседнали в категоризирани места за настаняване с 10 и повече легла, нараства леко над предварителните очаквания. Регистрираният ръст на показателя според текущата статистика е 2,9% за периода януари – май 2018 г. спрямо същия период на 2017 г. , при заложено увеличение на показателя от 2% за цялата 2018 г. спрямо 2017 г.

Ръстът на вътрешният туризъм е свързан както с повишаването на качеството на туристическите услуги, така и с мерките, насочени към популяризирането на различни туристически атракции, които имаха средносрочен положителен ефект. Броят на българските граждани, отседнали в места за настаняване с 10 и повече легла за периода януари –май 2018 г. спрямо януари – май 2017 г. нараства в област Пловдив с 11,6%, в област Смолян с 10,8%, в Софийска област с 9%, в област Бургас с 7,3%, в област Велико Търново с 5,9%, в област Ловеч с 12,8%., в област Габрово с 7,7%, в област Русе с 15,6% и др.

* ***Кратко описание на показателите за полза/ефект***

Очакваните ползи/ефекти от изпълнението на политиката, могат да бъдат обобщени до няколко направления – подобрено състояние на текущата сметка от платежния баланс; подобряване на баланса по статията услуги на платежния баланс. Ръстът на приходите от туризъм е пряко обвързан със създаването на по-високи нива на добавена стойност от икономиката, респективно реален растеж на БВП, като водят до подобряване на състоянието на платежния баланс, увеличаване на заетостта, понижаване на безработицата. Развитието на туризма оказва положителен ефект и върху цялостното регионално развитие.

* ***Други институции, допринесли за постигането на ползата/ефекта***

Изпълнението на политиката се осъществява в непрекъснато взаимодействие и координация с Министерството на финансите, Министерство на външните работи, Министерството на здравеопазването, Министерството на транспорта, информационните технологии и съобщенията, Министерството на регионалното развитие, Министерство на околната среда и водите, Българската агенция по безопасност на храните, Комисията за защита на потребителите и др.

* ***Източници на информацията за данните по показателите за полза/ефект***

Наличните данни в МТ, НСИ, БНБ и други български и чуждестранни източници на информация.

***В) Отговорност за изпълнение на целите в областта на политиката за устойчиво развитие на туризма***

Директорите на главна дирекция „Туристическа политика“, дирекция „Маркетинг, реклама и информация в туризма“, дирекция „Програми и проекти в туризма“, дирекция „Международно сътрудничество и инвестиции в областта на туризма“ и дирекция „Управление на морските плажове“.

***Г) Преглед на настъпили промени на нормативната уредба през отчетния период***

През отчетния период няма настъпили промени в нормативната уредба.

**4. Преглед на изпълнението БЮДЖЕТНА ПРОГРАМА – 7100.01.01 „ПОДОБРЯВАНЕ НА ПОЛИТИКИТЕ И РЕГУЛАЦИИТЕ В СЕКТОРА НА ТУРИЗМА”**

***А) Описание на степента на изпълнение на заложените в програмата цели***

Приоритетните цели на програмата са съобразени с основните цели на провежданата правителствена политика в областта на туризма за създаване на условия за неговото развитие като приоритетен отрасъл за страната, а именно:

1. Диверсификация на националния туристически продукт, чрез развитие на интегрирани и специфични туристически продукти за различните категории туристи, изхождащи от естествените приоритети на България; насърчаване предоставянето на качествени услуги и защита правата и сигурността на потребителите.

2. Постигане на ефективна координация между институциите и интегриране на туризма в свързаните с него секторни политики. Взаимодействие с туристическия бизнес.

3. Създаване на система за ефективен контрол на качеството на предоставяните туристически услуги. Разработване въвеждането на единна информационна платформа за комуникация по защитени канали между вписаните в националния туристически регистър лица и заинтересованите такива от централни и териториални органи на изпълнителната власт.

4. Стимулиране на устойчивото развитие на туризма и намаляване на регионалните различия чрез създаване на силни регионални брандове.

5. Увеличаване на трудовата заетост в туризма и осигуряване на целогодишна ангажираност на кадрите в туризма.

6. Утвърждаване на България като лидер в туристическото развитие на ЕС и региона.

7. Организиране на процедурите по отдаване на морските плажове на концесия и под наем и последващ контрол по изпълнение на договорите.

**Постигането на заложените в програмата цели се осъществява чрез:**

Предприемане на конкретни мерки и действия, гарантиращи устойчиво целогодишно развитие на туризма чрез диверсификация на националния туристически продукт и стимулиране развитието на специализираните видове туризъм иизпълнение на заложените мерки в Плана за действие 2017-2021 г. към Актуализираната Национална стратегия за устойчиво развитие на туризма 2014-2030 г.

Актуализирана е законовата нормативна база в диалог с неправителствените организации в туризма с цел намаляване на административната тежест и непрекъснато гарантиране правата и сигурността на потребителите и на качеството на предлаганите туристически продукти и услуги.

Чрез приоритетното организиране на действия по предоставяне на концесия и отдаване под наем на морски плажове се намалява броят на неохраняемите плажове, осигурява се безопасното ползване на морските плажове и доброто им стопанисване. Постоянният контрол по изпълнение на договорните задължения на концесионерите и наемателите, води до все по-навременна и пълна събираемост на приходите и до предоставяне на по-качествена услуга на туристите по Черноморието.

Заложените в програмата цели се изпълняват в степен, съотносима с динамиката и особеностите на туристическия пазар при стриктно спазване на изискванията и регламентите както на национално ниво, така и в съответствие с водещите европейски и световни организации и политики.

***Б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне***

**1. Оптимизиране на модела за планиране и управление на туристическото развитие на България с оглед постигане на висок и устойчив икономически растеж.**

*Дейности за предоставяне на продукта/услугата:*

**1.1. Осигуряване на нормативна уредба, благоприятстваща туристическото развитие, вкл. подобряване функционирането и управлението на националните курорти.**

* В бр. 37 на ДВ от 04.05.2018г., е обнародван **Законът за изменение и допълнение на Закона за туризма,** в който се транспонира и Директива (ЕС) 2015/2302 на Европейския парламент и на Съвета от 25 ноември 2015 г. относно пакетните туристически пътувания и свързаните пътнически услуги, чиято главна цел е подобряване защитата на потребителите при закупуване на туристически пакети и свързани туристически услуги. В проекта се запазва съществуващият и към момента финансов механизъм „застраховка“ по отношение на отговорността на туроператорите при изпадане в неплатежоспособност или несъстоятелност. Въвежда се и нова застраховка „Отговорност на търговците, улесняващи предоставянето на свързани туристически услуги“, която покрива отговорността на тези търговци за възстановяването на всички плащания, получени от пътуващите, доколкото туристическата услуга, която е част от свързана туристическа услуга, не се извършва в резултат на неразплащане с контрагенти, неплатежоспособност или несъстоятелност на търговеца, посредничещ за предоставяне на свързани туристически услуги.

Освен това със Закона се изпълнява Решение № 338 на Министерския съвет от 23.06.2017 г., с което се приеха мерки за намаляване на административната тежест върху гражданите и бизнеса чрез премахване на изискването за представяне на някои официални удостоверителни документи на хартиен носител. Чрез съответните промени в ЗТ отпадна задължението за представяне на хартиен носител от гражданите и бизнеса на удостоверителни документи при предоставяне на административните услуги по реда на ЗТ, в т.ч. да се въведе нов формуляр „заявление-декларация“, което в основната си част има декларативен характер за повечето от изискуемите удостоверителни документи преди промените. С приемането на ЗИД на ЗТ са постигнати мерките за намаляване на административната тежест върху гражданите и бизнеса.

На 21.05.2018 г. за обществено обсъждане е публикуван на проект на Закон за изменение и допълнение на Закона за туризма, който е включен в Законодателната програма на Министерския съвет за периода 1 юли – 30 декември 2018 г. . Целите на законопроекта са насочени към:

* Осигуряване на допълнителни условия за устойчиво развитие на туризма и успешно провеждане на държавната политика в туризма, включително с участието на представителите на бранша;
* Оптимизиране на процедурите по предоставяне на административни услуги;
* Гарантиране качеството на туристическите дейности и услуги и осигуряване на по-добра защита на правата и интересите на потребителите чрез засилен последващ контрол.
* **Работи се по втора част на Закона за изменение и допълнение на Закона за** туризма В него се създава съвременна правна регулация за статута и управлението на националните курорти. Подготвят се текстове, които да регламентират изграждането и поддържане на туристическата инфраструктура, шума, охранителната и рекламната дейност, озоленяването, почистването, търговските обекти и др., планинския туризъм. Предвижда се разписване на текстове за обединението на бранша, както и въвеждането на Доброволен етикет за качество и идентичност. Законът за изменение и допълнение на Закона за туризма предстои да бъде финализиран през 2018г.
* В процес на изготвяне е проект на ПМС за изменение и допълнение на **Наредбата за водноспасителната дейност и обезопасяването на водните площи и басейните за обществено ползване**. Целта на наредбата е да се уредят изискванията към водноспасителната дейност, както и изискванията за обезопасяване на водните площи и басейните за обществено ползване с цел опазване живота и здравето на хората и превенция на водния травматизъм. Проведени са междуведомствени срещи с МЗ и БЧК.

**През отчетния период няма приети подзаконови нормативни актове по ЗТ.**

**Предстои финализиране на подзаконовите нормативни актове след приемане на ЗИД на ЗТ, а именно:**

* **Наредбата за образованието, практическата подготовка и професионалната квалификация, необходими за придобиване на правоспособност за упражняване на професията "Ски учител".** Изразено е твърдо становище, според което трябва да има държавна делегация, записана в основен нормативен документ, за това коя организация може да удостоверява правоспособност за упражняване на тази професия, която не е регулирана по смисъла на ЗПОО. Наредбата ще се финализира след приемане на ЗИД на ЗТ;
* **Наредбата за правилна и безопасна техническа експлоатация и поддръжка на елементите за вграждане, филтрацията и помпите към плувните басейни – самостоятелни или прилежащи към места за настаняване.** Изготвен е проект на ПМС. За проекта е изготвена предварителна частична оценка на въздействието, съгласувана с Министерски съвет. Същият е включен в Оперативната програма на Министерския съвет за периода 1 юли – 30 декември 2018 г.;
* В същата Оперативна програма на Министерския съвет е включен за разглеждане и проект на ПМС за изменение и допълнение на **Наредба за изискванията към местата за настаняване и заведенията за хранене и развлечения и за реда за определяне на категория, отказ, понижаване, спиране на действието и прекратяване на категорията**. Основни моменти в наредбата са облекчението в процедурата по отношение на задължението за представяне на копие от документа за собственост на обекта, в който ще се упражнява дейността, минималните изисквания към образованието и/или професионалната квалификация, стажа в туризма и езиковата квалификация на персонала.

**1.2. Стратегическо и оперативно планиране на туристическото развитие на национално и регионално ниво.**

Стратегическото и оперативно планиране на туристическото развитие се осъществява на основание чл. 6 от Закона за туризма.

* **Актуализиране на Национална стратегия за устойчиво развитие на туризма в Република България 2014 - 2030 г.**

Актуализацията цели да определи посока на развитие на българския туризъм в съответствие с промените в средата и нагласите и характеристиките на туристите и да постави надеждна основа за устойчиво развитие на дестинацията.Актуализираната Национална Стратегия за устойчиво развитие на туризма в Република България 2014-2030 и План за действие към нея за периода 2017-2020г. са одобрени с Решение № 65 от 2 февруари 2018 г. на Министерския съвет.

* **Национален съвет по туризъм**

Продължава практиката за провеждане на изнесени заседания на Националния съвет по туризъм, която се приема за изключително полезна и ефективна от туристическия бизнес и от представителите на изпълнителната власт. Националният съвет по туризъм е консултативен орган към министъра на туризма и се утвърди като работещ орган, чиито решения се обсъждат и приемат с активното участие и партньорство на туристическия бизнес.

На 23 март 2018 г. в к.к Пампорово се проведе заседание на Националния съвет по туризъм, по време на което бяха обсъдени темите за статута на националните курорти и възможностите за въвеждане на минимални защитени цени при категоризираните места за настаняване. Допълнително е представена оценка на туристическите пътувания през 2017 г., междинна оценка на сезон Зима 2017/2018г. и прогноза за сезон Лято 2018 г., както информация относно прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

* **Обществен съвет към министъра на туризма**

Създаден е със Заповед №Т-РД-16-10/08.01.2018 г. на министъра на туризма, Обществен съвет към министъра на туризма. Този орган обсъжда и дава мнение по въпроси свързани с туризма, с оглед необходимостта от постигане на широко обществено съгласие, разглежда всички въпроси, важни за устойчивото развитие на туризма в България. В състава му са включени представители на различни заинтересовани страни като туристически сдружения, еко организации, работодателски и синдикални организации, научните среди, НСОРБ и др.

На 27 март 2018 г. се проведе първото му заседание, по време на което бяха обсъдени следните теми:

* Представяне на целите на Обществения съвет към министъра на туризма и запознаване с правилата за организацията и дейността му.
* Информация за предстоящи промени в Наредбата за изискванията към местата за настаняване и заведенията за хранене и развлечения и за реда за определяне на категория, отказ, понижаване, спиране на действието и прекратяване на категорията, във връзка с внесен в Народното събрание Закон за изменение и допълнение на Закона за туризма.
* Предложение за включване на текстове в предстоящия за разработване Закон за изменение и допълнение на Закона за туризма през 2018 г., в т.ч. и туристически инспекторат.

**1.3. Въвеждане и прилагане на туристическото райониране и взаимодействие с организациите за управление на туристическите райони.**

Институционално се изграждат и укрепват Организациите за управление на туристическите райони на основата на приетата Концепция за туристическо райониране. Създадени са първите две организации за управление на туристическите райони, вписани в Националния туристически регистър със заповеди на министъра на туризма- Организация за управление на туристически район „Родопи“ и Организация за управление на Варненски черноморски туристически район.

Към 30.06.2018г. в процедура по вписване са Организация за управление на Бургаски черноморски туристически район, Организация за управление на Рило-Пирински туристически район и Организация за управление на Тракийски туристически район.

**1.4. Ефективна координация между институциите и интегриране на туризма в свързаните с него секторни политики*.***

През отчетния период се осъществи активна междуведомствена координация чрез:

* Включване на представители на съответните заинтересовани институции, имащи отношение към туризма, в състава на Националния съвет по туризъм, който на основание чл. 7 от ЗТ е консултативен орган към министъра на туризма; Включване на представители на съответни заинтересовани институции в работните групи, за участие в изработването на подзаконовата нормативна уредба по Закона за туризма, така и на теми свързани с провеждане на държавната политика в сектора;
* Осъществяване на активно участие на представители на дирекциите в междуведомствени работни групи, касаещи пряко или косвено развитието на туризма и свързаните с него отрасли:
* Експертна комисия „Хотелиерство, ресторантьорство и кетъринг, пътувания, туризъм и свободно време” към Националната агенция за професионално образование и обучение;
* Работна група 31 "Европа 2020" за ежегодно актуализиране на Националната програма за реформи на Република България за отчитане на изпълнението на мерки и действия за постигане на националните цели в изпълнение на Стратегия "Европа 2020" и на специфичните препоръки на ЕС в рамките на Европейския семестър;
* Работна група за въвеждането в националното законодателство на Директива 2015/ 2302 на Европейския парламент относно пакетните туристически пътувания и свързани пътнически услуги;
* Работна гупа за транспониране на Директива (ЕС) 2016/2102 относно достъпността на уебсайтовете и мобилните приложения на организациите от обществения сектор;
* Работна гупа за разработването на Стратегия за участието на България в четвъртата индустриална революция (индустрия 4.0); Регионални съвети за развитие на шестте планови района;
* Общото събрание на Български институт за стандартизация и Техническия комитет "Туристически дейности "към Български институт за стандартизация;
* Национален съвет по превенция на престъпността;
* Национален съвет за насърчаване на заетостта;
* Национален съвет за интеграция на хора с увреждания.
* Координационен съвет за изменение на климата;
* Национален експертен съвет по изменение на климата;
* Национална стратегическа група за изпълнение на Стратегията за развитие на професионалното образование и обучение в Република България за периода 2015-2020 г.;
* Междуведомствена работна група по демографските въпроси;
* За подобряване на координацията на национално, регионално и местно ниво по отношение развитието на туризма, през отчетния период, **Главна Дирекция „Туристическа политика” организира провеждането (съдейства при организирането) на презентации/кръгли маси/срещи/форуми по въпроси, касаещи туризма, в т.ч.:**
* Организиране и провеждане на работни срещи с туристическия бранш по отношение на проблемите и необходимите мерки за устойчивото развитие на туризма, в това число Националния съвет по туризъм и Обществения съвет. По време на тези срещи бяха изразени мнения и становища от страна на туристическия бранш по отношение на регулаторните режими определени от Закона за туризма (ЗТ) и подзаконовите актове по неговото прилагане;
* Организиране провеждането на шестото заседание на Междуведомствения съвет за кадрите в туризма като част от дискусионната програма на четиринадесетото туристическо изложение „Уикенд туризъм”, гр. Русе 2018 г. и на единадесетия фестивал на туристическите забавления и анимации, 10-12 май 2018 г.
* Подготовка и организиране на работна среща на министъра на туризма с представители на туристическия бранш във Бургас, относно подготовката на предстоящия летен туристически сезон на 4 май 2018г. В срещата участваха, областният управител на Бургас Вълчо Чолаков, кметове на общини в областта, представители на МВР, НАП, РЗИ.
* Подготовка и организиране на работна среща на министъра на туризма с представители на туристическия бранш във Варна на 3 май 2018г., относно подготовката на предстоящия летен туристически сезон. В срещата участваха, областният управител на Варна Стоян Пасев, кметове на общини от областта, МВР, НАП и РЗИ.
* Участие в 18-та Годишна среща на АБТТА, проведена в периода 29–30 юни 2018 г. в к.к. Златни пясъци.
* Подготвени материали и участия на министъра в 15 регионални срещи за обсъждане на актуални теми и въпроси, свързани с развитието на туризма.
* Участва се активно, **в рамките на компетенциите на Главна Дирекция „Туристическа политика“ в програми и разработки на международни организации за изграждане на имиджа на страната, като страна, ангажирана с устойчиво развитие на туризма**. От ключово значение е активното членство на България в Световната организация по туризъм, Европейската туристическа комисия, по линия на двустранното сътрудничество с отделни държави и в рамките на общи туристически инициативи със съседни балкански държави. Изготвени са материали, доклади и попълнени въпросници относно:
  + участието на България в инициативи за Европейската туристическа комисия;
  + Хагската конференция по международно частно право /ХКМЧП/ относно проект на Конвенция за сътрудничество и достъп до правосъдие за чуждестранни туристи;
  + изготвянето на ежегодния доклад за устойчиво развитие на туризма към Европейската Комисия;
  + годишни доклади за развитието на туризма в България за СОТ;
  + Взето участие на експерти от **Главна Дирекция „Туристическа политика“ в следните конференции и работни срещи:**
* в панел „Дигитализация и опазване на културното наследство“ в рамките на Международна кръгла маса „Туризъм и дигитална трансформация“, 15 февруари в София
* в панел „ Културен туризъм и креативни индустрии“, в рамките на Международна кръгла маса „Културен туризъм“, 19 април 2018 г.
* Национална среща на ТИЦ, проведена в рамките на Международна кръгла маса „Културен туризъм“, 20 април 2018 г.
* в работно заседание във връзка с прилагане на Директива 2015/2302 на Европейския парламент и на Съвета от 25 ноември 2015 г. относно пакетните туристически пътувания и свързаните пътнически услуги в гр. Брюксел, на 31 май 2018 г.
* годишна конференция на Travel Academy, проведена през м. април в RIU Pravets Golf & Spa Resort, гр. Правец. Представено приветствие от името на министъра на туризма и взето участие в дискусия на тема „Приложение на GDPR директивата в туристическата дейност “.
* конференция на тема „Професионалното / Дуалното обучение – нов шанс за бизнеса, младежите и професиите на бъдещето“ по проект „Стратегическо сътрудничество между бизнеса и професионалното обучение за дуално обучение“ –FokusDual, финансиран по Програма EРАЗЪМ+, KA 2, № 2016-1-BG01-KA202-023737, която се проведе в гр. София на 8.06.2018 г.;
* XV-та Международна научна конференция „Туризъм – изследване, развитие, обучение“, организирана от Международното висше бизнес училище, която се проведе в гр. София на 15-16 юни 2018 г.
* обществените представяния на проекта за винените дестинации, разработени съвместно от Министерството на туризма и Министерството на земеделието, храните и горите, на 12.03.2018 г. в гр. Банско и на 18.05.2018 г. в гр. Пловдив.
* обществените представяния на проекта за балнео и спа дестинации, разработени от Министерството на туризма, на 11.05.2018 в гр. Сандански, 22.05.2018 г. в гр. Стара Загора.
* работна среща на Консултативния комитет по туризъм към ГД „Вътрешен пазар, промишленост, предприемачество и МСП“ (TAC), на 16-ти май 2018 г., в гр. Брюксел, Белгия.
* организираната от Министерството на туризма и Министерството на енергетиката „Международна конференция за макро-регионалното сътрудничество в сферата на туризма и енергетиката“, проведена на 23 май в София.
* взето активно участие от представители на ГД „Туристическа политика“ във провеждането на всички заседания на Регионалните съвети за развитие на районите от ниво NUTS 2 на България, както и представени презентации на различни тематики, касаещи развитието на сектор Туризъм.

**1.5. Взаимодействие с туристическия бизнес.**

През отчетния период се осъществява:

* Включване на представители на туристическия бизнес в състава на Националния съвет по туризъм, който на основание чл. 7 от ЗТ е консултативен орган към министъра на туризма;
* Включване на представители на туристическия бизнес в състава на Обществения съвет към министъра на туризма;
* Включване на представители на туристическия бизнес в състава на Междуведомствения съвет за кадрите в туризма;
* Ускорен процес на въвличане и координация на всички заинтересовани страни в процесите на туристическо планиране и управление. Взаимодействието се осъществява на различни нива и в широк тематичен обхват;
* Привличане на туристическия бранш, чрез включването им в работните групи, за участие в изработването на подзаконовата нормативна уредба по Закона за туризма така и на теми свързани с провеждане на държавната политика в сектора;
* Осъществяване на партньорство при реализацията на инициативи на туристически организации в областта на планински, еко и здравен туризъм, културния и алтернативен туризъм, фестивален и събитиен туризъм.

В подкрепа на активното сътрудничество с туристическия бранш Главна Дирекция „Туристическа политика“ администрира функционирането на следните работни групи към Министерството на туризма:

* **Работна група за филмовата индустрия**

Целта й е да разработи насоки за стимулиране на популяризацията на България като туристическа дестинация чрез филмовата индустрия, като се съчетаят усилията на аудиовизуалната индустрия, туризма, публичните и частните субекти и общностите от потенциални потребители или посетители. Проведени са две заседания през март и април 2018г.

* **Работна група за разработване на Балнео и СПА дестинации**

Разработени са 7 балнео- и СПА дестинации за територията на България, които ще могат да се комбинират и надграждат със създадените вече осем културно-исторически дестинации.

* **Работна група за разработване на Регламент за къмпингуването**

с широко представителство на природозащитни организации. МРГ разработи текстове регламентиращи свободното къмпингуване. Текстовете бяха представени на членовете на МРГ за съгласуване, с цел финализирането им.

* **Работна група, която да разработи текстове за обединяването на бранша**

Със заповед на министъра на туризма е създадена работна група, която да разработи механизъм и съответно текстове в ЗИД на ЗТ, по който да се извърши консолидация на туристическия бранш и да бъде постигнато обединяването му в по-малък брой туристически организации.

* Междуведомствена работна група за разработване на проект на **Наредба по чл. 164 от Закона за туризма за правилна и безопасна техническа експлоатация и поддръжка на елементите за вграждане, филтрацията и помпите към плувните басейни** – самостоятелни или прилежащи към места за настаняване. В нея се включват представители на Министерство на регионалното развитие и благоустройство, Министерство на здравеопазването, Министерство на икономиката, Държавна агенция за метрологичен и технически надзор, Държавна агенция за закрила на детето, Комисия за защита на потребителите и член на Управителния съвет на фондация „Център за обществено развитие“.

**2. Позициониране на България, като туристическа дестинация в по-висок клас на световния туристически пазар като качество и добавена стойност, чрез реализиране на дейности по изпълнение на проекти с външно финансиране**:

*Дейности за предоставяне на продукта/услугата:*

**2.1. Разработване, изпълнение, мониторинг, контрол и докладване на проекти по програми, изпълнявани от МТ като конкретен бенефициент.**

Министерството на туризма е конкретен бенефициент по обявена на 09.11.2017 г. процедура „Предоставяне на институционална подкрепа на Министерство на туризма за дейности, свързани с повишаване капацитета на МСП в областта на туризма“ по ОП „Иновации и конкурентоспособност“ (ОПИК) 2014 – 2020 г., инвестиционен приоритет 2.2. „Капацитет за растеж на МСП”.

На 09.03.2018 г. през Информационната система за управление и наблюдение 2014-2020 беше подадено проектно предложение BG16RFOP002-2.010-0002 „Повишаване на капацитета на МСП в сектор туризъм чрез оказване на подкрепа за създаване и функциониране на Организациите за Управление на Туристическите Райони“.

Целта му е повишаване конкурентоспособността на малките и средни предприятия за устойчиво развитие на туризма посредством институционална подкрепа за създаване и функциониране на ОУТР в отделните туристически райони, чрез:

* Изграждане на Организациите за управление на туристическите райони (ОУТР), които да спомогнат за създаването на механизъм за взаимодействие между фирмите и туристическите организациите, както и да запълнят празнината в управлението и маркетинга на дестинациите между местното и националното ниво;
* Повишаване конкурентоспособността на малките и средни предприятия в туризма чрез подобряване информираността им, качеството на туристическия продукт и туристическото обслужване;
* Подобряване капацитета на МСП за по-улеснен достъп и присъствие на националния и международните пазари чрез участие в събития и изложения.
* На 16.05.2018 г. беше получено писмо от Министерство на икономиката за одобрение на проектното предложение. На 23.05.2018 г. беше сключен договор № BG16RFOP002-2.010-0002-C01 за директно предоставяне на безвъзмездна финансова помощ за проект „Повишаване на капацитета на МСП в сектор туризъм чрез оказване на подкрепа за създаване и функциониране на Организациите за Управление на Туристическите Райони“ в размер на 5 052 041.08 лв. Към 30.06.2018 г. се изпълняват дейностите по проекта съгласно одобрения график, сформиран е екип за управление и изпълнение на дейностите, одобрени са план за разходване на средствата, график на обществените поръчки, искане за авансово плащане. Започна провеждането на разяснителна кампания - участие на член на екипа на годишно Общо събрание на ОУТР „Родопи“ на 29.06.2018 г. в гр. Чепеларе за представяне на проекта.

**2.2. Разработване, изпълнение, мониторинг, контрол и докладване и партньорство по проекти и програми, финансирани от други външни източници.**

* **Проекти, финансирани директно от Европейска комисия**

През периода 01.01 – 30.06.2018 г. МТ работи по 3 проекта по Програма COSME 2014-2020 г. на ЕК, както следва: 1 проект е приключен, очаква се одобрението на 1 проект и се разработва 1 проект.

* **Проект GRO/SME/16/C/071 – TOURISM - BULCULTOURism, „Културно-туристически ЕДЕН дестинации в България“ е на стойност 46 890 евро (91 709 лв.)** и неговото изпълнение завърши на 31.01.2018 г. През 2018 г. са извършени следните дейности:
* Изработка на промоционални брошури;
* Подготовка и провеждане на национална церемония за награждаване на най-добрите 5 дестинации на 15 януари 2018 г.
* Подготовка и представяне на документи за отчитане на проекта в т.ч. технически и финансов отчет - очаква се одобрението им от Европейската агенция за малки и средни предприятия.
* **Проект „Комуникационна кампания за популяризиране на EDEN дестинациите от България-III” (BG EDEN Campaign III)**. Проектното предложение е подадено от МТ на 24.10.2017 г. в Европейската агенция за малки и средни предприятия на ЕК и на стойност 55 894 евро (109 319 лв.) при финансиране 50% от Програма и 50% от бенефициента. Към 30.06.2018 г. се очаква решението за неговото одобрение от Изпълнителната агенция за малки и средни предприятия.

Основната цел на проекта е да популяризира българските отлични туристически дестинации (EDEN България) на националния и избрани чуждестранни пазари и да повиши информираността и разбирането за EDEN инициативата и за принципите на устойчивото развитие. Основнитедейности по него предвиждат:

* Участие в национални и/или международни туристически изложения/борси за представяне на ЕДЕН дестинациите;
* Организиране на опознавателни пътувания за туристически фигури (представители на медии, туристически агенции, туроператори, блогъри и най-общо всякакъв вид физически лица и организации, които могат да повлияят на решенията за пътуване на туристите);
* Разработване и/ или поддържане на специализирания сайт на ЕДЕН дестинациите;
* Разработване на рекламни материали за участие в горепосочените събития, в т.ч. брошура, рекламни видеа за ЕДЕН дестинациите от 2017 г., сувенири;
* Реклама на ЕДЕН дестинациите в класически и социални медии. Показване на ЕДЕН дестинациите в уеб базираните и каналите на мобилните устройства на съответните медийни оператори (блогъри, списания, секция пътувания на списания и др.).
* Очакват се резултатите от оценката на проектното предложение.
* **Проектно предложение „European Destinations of Excellence (EDEN) – Selection 2018”(с акроним BULGARIASanusPerAquam,)** се разработва, предстои подаването му в Изпълнителната агенция за малки и средни предприятия (EASME) към Европейската комисия. Крайният срок за подаване на проектното предложение е 16.07.2018 г. Общата стойност на проектното предложение е 51 025,00 евро. Съгласно изискванията на Поканата за предложения, ЕК осигурява 26 000,00 евро, а съфинансирането на МТ ще бъде в размер на 25 025,00 евро (48 944,64 лв.).

Целта на проекта е промотиране на български туристически дестинации в областта на здравния и well-being туризъм. В изпълнение на проекта МТ ще проведе национален конкурс за избор на нови ЕДЕН дестинации (един победител и 4 подгласника). Ще бъдат изготвени критерии и документация за участие в конкурса, документи за участие в конкурса, информационна кампания в 6 града за провеждането на конкурса, фото заснема не новоизбраните ЕДЕН дестинации и провеждане на национално събитие за награждаване на дестинациите победители.

В случай, че проектното предложение бъде одобрено, то ще стартира на 01.01.2019 г. с продължителност 10 месеца.

* **Програма за транснационално сътрудничество Дунав 2014 – 2020 г.**

През 2018 г. се работи по изпълнението на 2 проекта по Програмата, както следва:

* **Проект „Дунавска културна платформа – Креативни места на 21 век“.**

Срокът за изпълнение на проекта е от 01.01.2017 г. до 30.06.2019 г. (30 месеца) и през отчетния период е извършено следното:

Подготвени бяха процедурите за обществени поръчки за доставка на 4 интерактивни киоска и за извършване на 3Д компютърно моделиране и 3Д компютърна виртуална възстановка на крепостната система „Калето“ и еврейска синагога в гр. Видин. Двете обществени поръчки са обявени през м. юли. В сътрудничество с Община Видин се събира архивна информация относно крепостната система „Калето“ и синагогата, която да бъде използвана при извършването на 3Д компютърното моделиране и 3Д компютърна виртуална възстановка.

През м. март 2018 г. във Виена е взето участие в среща на Управляващия комитет и партньорите по проекта.

* **Проект за подкрепа на координаторите на Приоритетна област 3 на Дунавската стратегия за периода 2017-2019 г.**

Срокът за изпълнение на проекта е от 01.01.2017 г. до 31.12.2019 г. (36 месеца). През 2017 г. е подписан договорът за осигуряване на европейско финансиране и договорът с МРРБ за осигуряване на национално съфинансиране. Проектът е в процес на изпълнение.

В периода януари – юни 2018 г. завърши процедурата и бяха сключени договорите с двамата външни експерти, които изпълняват функции на Съвместен секретариат по Приоритетна област 3 „култура и туризъм“ на Дунавската стратегия. Двамата външни експерти са разположени в офиса на ПО 3 в гр. Русе и подпомагат двамата координатори от България и Румъния при изпълнение на функциите им.

Във връзка с координирането на дейността на приоритетната област, на 22 май 2018 г. Министерство на туризма организира среща на Направляващата група. На нея участваха представители в областта на културата и туризма от страни от Дунавския регион. По време на срещата бяха обсъдени текущи въпроси, свързани с изменението на Плана за действие на Дунавската стратегия и подготовка на Годишния форум през м. октомври 2018 г. в София. Планирана бе и дейността на групата до края на 2018 г.

На 23.05.2018 г. Министерство на туризма, съвместно с Министерство на енергетиката организира в София международна конференция за макрорегионално сътрудничество на тема „туризъм и енергетика“. Целта на събитието бе да се обмени опит и добри практики при използването на възобновяеми източници на енергия в туризма и възможните области на сътрудничество в рамките на Дунавската стратегия.

* **Програмата Интеррег-ИПП за трансгранично сътрудничество България-Турция 2014-2020 г.**
* **Проект „Съвместни инициативи за промоция на трансграничния регион България - Турция като атрактивна туристическа дестинация“,** в който МТ участва като партньор с други организации от България и Турция, е одобрен за финансиране през м. декември 2016 г. Договорът за финансиране на проекта е сключен на 26.03.2017 г., получен аванс в размер на 11 736,57 лв. Проектът е изпълнен успешно и приключи на 21.06.2018 г. През първата половина на 2018 г. е извършено следното:
* Изготвено проучване за трансграничната област за наличните туристически ресурси, продукти и услуги – за област Хасково.
* Изготвени туристическите пакети за местен пазар и за международен/азиатски пазар.
* Изготвени два туристически гида за двата туристически пакета.
* Изработени са два промоционални клипа, които и записа им на брандирани 300 USB стикове.
* Извършени три публикации на статии в масмедии.
* Изпълнен договор с изпълнител за организиране на мероприятия, изхранване и транспорт.
* Организиран промоционален тур на 28-30.05.2018 г.
* **Програма ИНТЕРРЕГ V-А Румъния – България 2014-2020г.**
* **Проект** **№ 16.5.2.009 , DanubEco “Екотуризъм по Дунав”** е със срок за изпълнение 22.08.2019 г. МТ е партньор на Асоциация „Достъп за всички“ Румъния, Министерство на туризма на Румъния и Агенция за развитие на човешките ресурси, гр. Русе. Подписано е споразумение за партньорство на 22.06.2017 г. Подписан е договор за субсидия № 95399/03.08.2017 г. между Управляващия орган и водещия партньор „Асоциация „Достъп за всички“. Общата стойност на проекта е 735 766 евро (1 439 033 лв.), от които бюджетът на МТ е в размер на 46 390,26 евро. През 2018 г. е извършено следното:
* Изготвен и представен отчет за Период:2 - 23.11.2017 - 22.02.2018.
* Текущо се съгласуват и се оказва съдействие на партньорите по подготовката на материали за обученията по Дейности: А3 „Критерии за устойчив туризъм и сертифициране“, А4 „Устойчиво управление на туристическите дестинации“, А6 „Развитие на устойчива туристическа инфраструктура“ и А7 „Устойчиви дунавски туристически обсерватории на СОТ и система от индикатори за устойчив туризъм“ включително изготвяне на списъци, програми, покани за обученията към потенциалните участници.
* Съгласувани са дати и местоположения за провеждане на обученията в България.

-Изготвена е презентация от страна на МТ за обучението по А3: Критерии за устойчив туризъм и сертифициране“ , във връзка с Национална стратегия за устойчиво развитие на туризма в Република България (НСУРТРБ) 2014-2030 г., в частта екотуризъм и добри практики в тази област.

* Подготвени документи и взето участие на представители на екипа в 5 броя обучения - по Дейности А3 в гр. Балчик, А4 в гр. Балчик, А6 в гр. Вършец, А6 в с. Арбанаси и А7 в с. Арбанаси.
* Изготвени са доклади за извършени дейности относно процедиране изплащането на възнаграждения по одобрени отчети на екипа по проекта за последното тримесечие на 2017 и първото и второто тримесечие на 2018г.
* Извършена е промяна в членовете на екипа поради прекратяване на правоотношенията между МТ и Експерта по маркетинг на проекта.
* С писмо №12294/ 27.06.2018 от Съвместния секретариат на програмата, относно финансовото изпълнение на проекта, ни уведомяват, че поради неизпълнение на прогнозната сума, планирана да бъде поискана за възстановяване до 22.08.2018 г. в размер на 18 078 евро, бюджета на проекта ще бъде намален с 25%. Изпратен е отговор с прогноза на предвидените за възстановяване на разходи към 22.08.2018 г. и предложени допълнителни дейности за усвояване на средства, а именно да бъде увеличен лимита от часове заложени в проектното предложение за всеки един от служителите в екипа по проекта и да бъдат прехвърлени средства от бюджетна линия „Персонал“ в бюджетна линия „Външна експертиза и услуги“ с които МТ да организира минимум едно информационно събитие по проекта.
* Започнало е изготвянето на доклад за отчет за Период 3: 23.02.2018 - 22.08.2018
* **Програма Interreg - ИПП за трансгранично сътрудничество България – Сърбия 2014-2020.**

През първата половина на 2018 г. са разработени и подадени 2 проектни предложения, които към 30.06.2018 г. са в процес на оценка :

* **Проект „Интегрирано туристическо предложение “Integrated Tourism Offer”,** по специфична цел 1.3 „Хора за хора“. Партньори по проекта са Министерство на туризма и НПО АЗБУКИ (AZBUKI) - Сърбия. Проектното предложение е на стойност 132 731,49 евро (259 600,23 лв.), а бюджетът на МТ е 69 977,39 евро (136 863,88 лв.). Целта му е да се създадат устойчиви мрежи и партньорства в транс-граничния регион. На 15.06.2018г. е получено Уведомително писмо с искане за предоставяне на допълнителни документи, които са предадени своевременно.
* **Проект** “**Опознайте вкусовете на българо-сръбските региони – гастрономически уикенди в гастро-ено региона“ (“Experience the tastes of BUL-SER regions - Gastronomy Weekends in the gastro-eno region of excellence“** по специфична цел 1.2 „Трансграничен туристически продукт“. Проектното предложение е на стойност 188 426,80 евро (368 530,80 лв.), а бюджета на МТ е 45 058,45 евро (88 126,67 лв). Партньори са Министерството на телекомуникациите, икономиката и туризма на Сърбия, Читалище „Съзнание 1907“ от Община Сливница и Туристическа организация на община Неготин от Сърбия. Основната му цел е да се промотира туристическата атрактивност на транс-граничния район с оферта за гастро и ено туризъм.

**2.3. Ефективна координация между институциите и интегриране на туризма в свързаните с него секторни политики чрез участие в комисии/работни групи/съвещателни и консултативни органи в България.**

В периода 01.01.2018 – 30.06.2017 г., представители на дирекция „Програми и проекти в туризма“ са взели участие в работата на комисии/работни групи/съвещателни и консултативни органи, както следва:

* Участие на МТ в дейността на Съвета за координация и управление на средствата от ЕС (**СКУСЕС**), в т.ч. съгласуване на 6 бр. писмени процедури за вземане на неприсъствени решения от Съвета.
* Участие в заседания на **Комитети за наблюдение** (КН) **по Оперативните програми на България** за периода 2014-2020 г.:
* Участие в заседания на Комитета за наблюдение на ОПИК и ОПИМСП на 17 май 2018 г. и 29 юни 2018 г. в гр. София.
* Участие в заседание на Комитета за наблюдение на ОП „Региони в растеж“ 2014 – 2020 г., проведено на 15-16.05.2018 г. в к. к. Слънчев бряг.
* Участие в работата на Комитета за наблюдение на ОП „Околна среда“ 2014-2020 г.
* Участие в работата на Комитета за наблюдение на Оперативна програма „Развитие на човешки ресурси” 2007-2013 г.
* Участие в заседание на КН по Програмата за развитие на селските райони 2014-2020 г., проведено на 28.02.2018 г.
* Участие в **Съвместни Комитети за наблюдение по програмите за трансгранично сътрудничество**:
* Участие в заседание на Комитета за наблюдение на програма ИНТЕРРЕГ V-A Румъния – България 2014-2020г. на 22 май 2018 г. във Велико Търново
* Участие в други **междуведомствени работни групи/ комитети/ комисии**, касаещи пряко или косвено развитието на туризма и свързаните с него отрасли, в т.ч.:
* Участие в информационен ден на програма "Интеррег Европа" 2014-2020 на 26.04.2018 г. в гр. София.
* Участие в първо заседание на междуведомствената направляваща група на 29.03.2018 г. в гр. София.
* Участие в Работна група № 19 „Регионална политика и координация на структурните инструменти“ към заместник-министър председателя по европейските фондове и икономическата политика – текущ преглед и съгласуване на документи, свързани с работата на групата по електронна поща.

**2.4. Осъществяване на дейности и събития, свързани с координацията на Приоритетна област 3 на Стратегията на Европейския съюз за Дунавския регион.**

През първата половина на 2018 г. в качеството си на координатор по Приоритетна област 3 на Дунавската стратегия в областта на културата и туризма, Министерство на туризма участва в следните събития свързани с изпълнението на Дунавската стратегия:

* Участие в процеса на взимане на решения за Дунавската стратегия чрез участието в 1 среща на координаторите на приоритетни области и 2 съвместни срещи на Националните координатори и координаторите на Приоритетни области. По време на срещите бе обсъждана необходимостта от изменение на Плана за действие на Дунавската стратегия и в резултат бе приета Пътна карта за неговото изменение.
* Подготовка и участие в събития по Приоритетна област 3 на Дунавската стратегия – организирана бе една среща на направляващата група през май 2018 г., на която бе обсъдено текущото изпълнение на приоритетната област, обсъдена бе необходимостта от изменение на Плана за действие, подготовката на Годишния форум през м. октомври в София и бяха планирани дейностите до края на 2018 г. На 23 май 2018 г. Министерство на туризма съвместно с Министерство на енергетиката организира в София международна конференция за макрорегионално сътрудничество на тема „туризъм и енергетика“. Целта на събитието бе да се обмени опит и добри практики при използването на възобновяеми източници на енергия в туризма и възможните области на сътрудничество в рамките на Дунавската стратегия.
* Участие в събития, които имат за цел да популяризират дейността на По 3 по Дунавската стратегия. През м. март 2018 г. представител на МТ участва в дискусионен панел по време на ITB Берлин на тема „Макрорегионалните стратегии на ЕС и значението на сътрудничеството за постигане на устойчив туризъм в Европа“ и в Шестия Дунавски салон на тема „Културата като двигател на туризма в Дунавския регион“ в представителството на Баден-Вюртемберг в Берлин. Министерство на туризма взе участие и в стартираща среща на Управляващия комитет по проект ROUTES4U, изпълняван от Съвета на Европа с цел разработване на нови културни маршрути в Дунавския регион.

**2.5.** **Подкрепа на местни и регионални органи на изпълнителната власт, неправителствени организации и други заинтересовани страни при идентифициране, разработване и участие с проектни предложения по програми, финансирани от национални и международни източници.**

* През отчетния период са разгледани проектни предложения и са издадени 3 бр. писма за подкрепа на организации и институции, относно участието им в различни процедури, организирани на международно ниво (Програма Интеррег Европа).
* Стартира разяснителна кампания сред общините във връзка с оказването на подкрепа за създаване на Организации за управление на туристическите райони, в изпълнение на проект на МТ по ОПИК.
* Осъществява се текуща актуализация на Ръководство за възможностите за финансиране от ЕС за туристическия сектор 2014-2020 г., изготвено от МТ и публикувано на институционалната страница на министерството.

**3. Подобряване на рамковите условия за стимулиране качеството на туристическия продукт, защитата на потребителите на туристически услуги и намаляване на клиентския риск на българските и чуждестранни потребители на националния туристически продукт. Мониторинг върху качеството на услугите в туристическите обекти и туристическия продукт, предлаган от България като туристическа дестинация, чрез системата за регистриране, категоризиране, сертифициране и вписване.**

*Дейности за предоставяне на продукта/услугата:*

* В изпълнение на ангажиментите си по качеството на туристическите продукти и услуги, Главна Дирекция „ТП“ осъществява и редовно участие в Технически комитет (ТК) 89 “Туристически дейности” към Български институт за стандартизация

**3.1. Осъществяване на процедурите по категоризиране и прекатегоризиране на туристическите обекти в компетенциите на министерството.**

Продължава се осъществяването на процедурите по категоризиране на туристическите обекти, като основен инструмент за осигуряване на качество на туристическите услуги и защита на потребителите.

За периода 01.01.- 30.06.2018 г. са:

* + **приети заявления** за категоризиране на места за настаняване, заведения за хранене и развлечения, туристически хижи и заведения за хранене и подадени **декларации** **за потвърждаване на категорията** на туристически обекти (на основание чл.133, ал.3 от Закона за туризма) –  **428 бр**.;
  + **разгледани** приети заявления за категоризиране на места за настаняване, заведения за хранене и развлечения, туристически хижи и заведения за хранене и **декларации** **за потвърждаване на категорията** –  **255 бр.;**
  + **разгледани допълвания** към приети заявления категоризиране на места за настаняване, заведения за хранене и развлечения, туристически хижи и заведения за хранене с констатирани нередовности -  **141 бр.;**
  + **издадени временни удостоверения** за открита процедура по категоризиране на туристически обекти, в т.ч. нови временни удостоверения за открита процедура по категоризиране с актуален срок на валидност –  **306 бр**.;
  + **определени туристически обекти** /места за настаняване и заведения за хранене и развлечения, туристически хижи и прилежащи към тях заведения за хранене / от ЕККСТО **за проверки** на място от експертни работни групи –  **263 бр**.;
  + извършени **проверки** на място от  **24 бр.** експертни работни групи за  **464** бр. обекта;
  + **издадени удостоверения** за категория за места за настаняване и заведения за хранене и развлечения, туристически хижи и прилежащи към тях заведения за хранене –**220 бр.**;
  + **издадени заповеди за прекратяване** на категорията на туристически обекти – **1 бр**.;
  + **издадени заповеди за прекратяване** на процедурата по категоризиране на туристически обекти по молба на лицето – **за 4 бр.;**
  + изготвени уведомителни писма, становища, удостоверителни писма, докладни записки и служебни бележки във връзка с процедурата по категоризацията на туристически обекти и други, в т.ч. кореспонденция по електронен път –  **150 бр**.;
  + проведени заседания на Експертната комисия по категоризация и сертификация на туристически обекти при категоризиране на места за настаняване, заведения за хранене и развлечения и туристически хижи /ЕККСТО/ –  **5 бр**.;
  + ежедневно консултирани лица, кандидатстващи за категоризация на туристическите обекти, както и на служители в общински администрации и други лица по въпроси, свързани с нормативната уредба, регламентираща туристическите дейности.

**3.2. Осъществяване на процедурите по регистрация на туроператорите и туристическите агенти.**

Продължава осъществяването на процедурите по категоризиране на туристическите обекти и регистрация на туроператорите и туристическите агенти, като основен инструмент за осигуряване на качество на туристическите услуги и защита на потребителите:

**За периода 01.01.-30.06.2018 г. са:**

* + **приети заявления** за регистрация за извършване на туроператорска и/или туристическа агентска дейност **– 95 бр.**
  + **разгледани** приети заявления за регистрация за извършване на туроператорска и/или туристическа агентска дейност **– 88 бр.;**
  + **разгледани допълвания** към заявления за регистрация с констатирани нередовности -  **32 бр.;**
  + **издадени удостоверения** за регистрация за извършване на туроператорска и/или туристическа агентска дейност –  **84 бр.**
  + изготвени уведомителни писма, становища, удостоверителни писма, докладни записки и служебни бележки във връзка с процедурата по регистрация и други, в т.ч. кореспонденция по електронен път –  **220 бр.;**
  + общ брой издадени **заповеди** за заличаване на регистрацията на туроператори и/или туристически агенти – 1**03** **бр.;**
  + общ брой издадени заповеди за регистрацията на туроператори и/или туристически агенти – **6 бр.;**
  + общ брой издадени заповеди за прекратяване на регистрацията на туроператори и/или туристически агенти –  **17 бр.;**
  + общ брой издадени заповеди за отказ за регистрацията на туроператори и/или туристически агенти – **0 бр.;**
  + проведени **заседания** на Експертната комисия по регистрация на туроператори и туристически агенти /ЕКРТТА/ **– 6 бр;**
  + ежедневно консултирани граждани и фирми във връзка с процедурите по регистрация на туроператори и /или туристически агенти.

**3.3. Осъществяване на процедурите по вписване на организациите за управление на туристическите райони, туристическите сдружения, туристическите информационни центрове, на правоспособните екскурзоводи, планински водачи и ски учители;**

Със Заповед № Т-РД-17-21/30.03.2018г. на министъра на туризма, Организация за управление на Варненски черноморски туристически район е вписана в Националния туристически регистър.

За периода от 01.01.2018 г. до 30.06.2018 г. вкл. има:

* + Постъпили заявления за явяване на изпит за придобиване на правоспособност за упражняване на професия „Екскурзовод“ – **30 бр**.;
* Постъпили/разгледани допълвания към заявленията за явяване на изпит за придобиване на правоспособност за упражняване на професия „Екскурзовод“ –**22 бр**.;
* Организирани и проведени изпити за придобиване на изпит за придобиване на правоспособност за упражняване на професията Екскурзовод в периода 21-23.05.2018 г. и на 25.05.2018 г. за допуснати до явяване на изпит общо **47 бр.** лица;
* Издадени **20 бр.** удостоверения за екскурзоводска правоспособност;
* Постъпили заявления за вписване на правоспосособни екскурзоводи в НТР – **21 бр.;**
* Вписани правоспособни екскурзоводи в НТР – **34 бр.**
* Постъпили заявления за явяване на изпит за придобиване на правоспособност за упражняване на професия „Планински водач“ - **6** **бр.;**
* Постъпили/разгледани допълвания към явяване на изпит за придобиване на правоспособност за упражняване на професия „Планински водач“ –**3** **бр**.;
* Организиран и проведен изпит за придобиване на изпит за придобиване на правоспособност за упражняване на професията „Планински водач“ в периода 08-09.01.2018 г. и 15-16.01.2018 г. за допуснати до явяване на изпит общо **20 бр.** лица;
* Издадени **10 бр.** удостоверения за правоспособност за планински водач;
* Постъпили заявления за вписване на правоспосособни планински водачи в НТР – **10 бр.**
* Вписани правоспособни планински водачи в НТР – **10 бр**.
* За периода 01.01.2018-30.06.2018 г. са вписани 6 туристическите сдружения.
* За отчетния период не са осъществени процедурите по вписване на ски учители поради факта че подзаконовата нормативна база (съответната наредба), е в процес на разработване.
* Постъпили заявления за регистрация на ТИЦ: 0 броя
  + Извършени проверки на място: 11 броя
  + Издадени заповеди за вписване в НТР: 6 броя
  + Вписани в НТР сертифицирани ТИЦ: 6 броя
  + Издадени сертификати: 6 броя

**3.4 Осъществяване на процедурите по сертифициране на балнеолечебни (медикъл СПА), СПА, уелнес и таласотерапевтични центрове (прилежащи към места за настаняване и самостоятелни центрове);**

* + **приети заявления** за сертифициране на на балнеолечебни (медикъл СПА), СПА, уелнес и таласотерапевтични центрове (прилежащи към места за настаняване и самостоятелни центрове) – **27 бр;**
  + **разгледани приети заявления** за сертифициране на балнеолечебни (медикъл СПА), СПА, уелнес и таласотерапевтични центрове (прилежащи към места за настаняване и самостоятелни центрове) – **28 бр;**
  + **определени туристически обекти** / балнеолечебни (медикъл СПА), СПА, уелнес и таласотерапевтични центрове (прилежащи към места за настаняване и самостоятелни центрове)/ от ЕККСТО **за проверки** на място от експертни работни групи –  **24 бр**.;
  + **издадени сертификати** на балнеолечебни (медикъл СПА), СПА, уелнес и таласотерапевтични центрове – **29 бр.**

**3.5 Актуализиране и поддържане на Националния туристически регистър чрез събиране, обработване, съхраняване и предоставяне на информация за категоризирани туристически обекти, регистрирани туроператори, туристически агенти и туристически организации.**

За периода 01.01.-30.06.2018 г. се реализира:

* + Водене, поддържане, съхраняване и актуализиране на Регистъра на категоризираните от министерство на туризма туристически обекти, част от НТР, в т.ч. постъпили заявления за отразяване на промени в обстоятелствата в регистъра –  **158 бр.;** разгледани постъпили заявления/ допълвания към заявления за отразяване на промени в обстоятелствата в регистъра – **135 бр.;** отразени промени в обстоятелствата в регистъра – **62 бр.,**  издадени удостоверения –  **47 бр.;**
  + Дейности във връзка с Регистъра на категоризираните от кметовете на общини туристически обекти, част от НТР: получена информация от **48 бр**. общини за категоризираните от кметовете на общини туристически обекти.
  + Водене, поддържане, съхраняване и актуализиране на Регистъра на регистрираните лица за извършване на туроператорска и/или туристическа агентска дейност, в т.ч. отразяване на **постъпили задължителни** **застраховки** „Отговорност на туроператора” по чл. 97 от Закона за туризма по отношение на  **540 лица**; постъпили заявления за отразяване на промени в обстоятелствата в регистъра на регистрираните лица за извършване на туристическа дейност – **131 бр.**; разгледани постъпили заявления и допълвания към заявления за отразяване на промени в обстоятелствата в регистъра на туроператорите и туристическите агенти –  **126 бр.;** отразени промени в обстоятелствата в регистъра на регистрираните лица - за **126** **бр**. и издадени актуални удостоверения за регистрация –  **78 бр**.

**3.6. Осъществяване на процедурите по определяне вида на ски пистите и тяхната безопасност**

За периода 01.01.- 30.06.2018 г. са:

* + **приети заявления** –  **4 бр**.;
  + **разгледани** приети заявления –  **4 бр.;**
  + извършени **проверки** на място за **определяне на** вида на ски пистите и тяхната безопасност - 10 **бр.;**
  + проведени заседания на Комисия за определяне вида на ски пистите и тяхната безопасност – 6 **бр.;**
  + Писти с определена степен на сложност от министъра на туризма –  **60 бр.**

**4. Провеждане на целенасочени и периодични маркетингови проучвания и анализи на туристическите пазари, потребности и тенденции:**

*Дейности за предоставяне на продукта/услугата*

* 1. **Събиране, обработване, съхраняване и представяне на статистически данни за туризма;**
* Ежемесечна обработка на данните получавани от Националния статистически институт за пътуванията на чуждестранни граждани в България по националности и цели на посещението и пътуванията на българските граждани в чужбина по дестинации и цел на посещението;
* Ежемесечна обработка на данните от Българска народна банка от текущата сметка на платежния баланс за приходите от и разходите за международен туризъм в България;
* Изготвяне на ежемесечни комюникета за развитието на международния туризъм в България;
* Изготвяне на справки за туристообмена между България и други дестинации в динамични редове и актуални месечни справки за развитието на туризма по области и курортните комплекси с национално значение.

**4.2. Участие в проучвания и предоставяне на статистически данни за туризма в България на международни институции;**

* Периодично предоставяне на данни за развитието на туризма в България на Световната организация по туризъм
* Участие в проучване на ЕТК относно бюджетите за маркетинг в европейските туристически организации;
* Подготвяне на статистическа информация за туризма в България за публикуване в докладите на ЕТК за 2017 г.

**4.3. Изготвяне на анализи и прогнози за развитие на туристическите сезони и пазари**

* Изготвяне на анализ за развитието на зимен сезон 2017/2018;
* Периодично изготвяне и актуализиране на прогнози за развитието на летен сезон 2018 г по пазари.

1. **Предоставяне на концесии и отдаване под наем на морски плажове**

*Дейности за предоставяне на продукта/услугата*

**5.1. Подготвителни действия за предоставяне на концесии и отдаване под наем на морски плажове;**

Дирекция „Управление на морските плажове“ подпомага министъра на туризма организира и осъществява концесионната политика и дейностите по предоставяне на концесии на морски плажове и отдаването им под наем. С приоритет се организират действия по предоставяне на концесии на морски плажове по реда на Закона за устройството на Черноморското крайбрежие.

В периода 01.01.2018 г.- 30.06.2018 г. са стартирани подготвителни действия по процедури за предоставяне на концесии на шестнадесет морски плажа.

За първо шестмесечие на 2018-та година са стартирали 14 /четиринадесет/ броя процедури за откриване на конкурси за определяни на концесии на морски плажове. За междуведомствено съгласуване са стартирали процедури за определяне на спечелилите конкурсите участници за концесионери за 12 /дванадесет/ броя морски плажове.

За периода 01.01.2018г. – 30.06.2018г. броят на обявените търгове за отдаване под наем на морски плажове е 15 /петнадесет/.

**5.2.Действия по предоставяне на концесии и отдаване под наем на морски плажове по реда на ЗУЧК;**

Стопанисването на морските плажове пряко от държавата, изисква разходване на значителен финансов ресурс, който да обезпечи осъществяването както на задължителните дейности по осигуряване на водното спасяване, по обезопасяване на прилежащата акватория, здравното и медицинско обслужване и санитарно-хигиенното поддържане на морския плаж, така и на предоставянето на услуги на посетителите. Тези аргументи са фактическо основание за привличане на частни инвеститори, които, стопанисвайки морските плажове, поемат на свой риск и със собствени средства поддържането и управлението на морските плажове, в името на обществения интерес и с цел осигуряване на безопасни условия за ползването им по предназначение.

Министерство на туризма приоритетно извършва действия по предоставяне на концесии и отдаване под наем на морски плажове по реда на ЗУЧК.

В рамките на първо полугодие на 2018-та година са сключени четири нови концесионни договора, процедурите на които са приключили в периода 01.01.2018 г.-30.06.2018 г.

След провеждане на тръжни процедури, за периода 01.01.2018 г.-30.06.2018 г. са сключени нови десет договора за отдаване под наем на морски плажове. Обектите са приведени в необходимото фактическо състояние и са предадени на наемателите от служители на дирекция „Управление на морските плажове“.

В резултат на извършените действия, броят на неохраняемите плажове за летен сезон 2018-та година е намален на осемдесет и пет.

**5.3.Контрол по изпълнение на сключените договори за предоставяне на концесии и отдаване под наем на морски плажове;**

Контролът по изпълнение на сключените договори за предоставяне на концесии и отдаване под наем на морски плажове е текущ и постоянен. Дирекция „Управление на морските плажове“ следи за изпълнението на договорните задължения на концесионерите и на наемателите. Извършваният контрол засяга както изпълнението на финансовите задължения за плащане на концесионни и наемни цени, така и тези за осигуряване на здравното и медицинско обслужване и санитарно-хигиенното поддържане на морския плаж, водното спасяване, обезопасяване на прилежащата акватория и др. За периода 01.01.2018г.-30.06.2018г. са извършени 123 проверки на място от служители на дирекция „Управление на морските плажове“, съвместно с представители на Изпълнителна агенция „Морска администрация“, представители на Регионална здравна инспекция Бургас, Регионална здравна инспекция Варна и др.

При констатирани неизпълнения на договорни задължения по договори за отдаване под наем и предоставяне на концесия на морски плажове, се налагат парични санкции под формата на лихви и неустойки.

За периода 01.01.2018г. – 30.06.2018г., Министерство на туризма е реализирало приходи от глоби, лихви, неустойки и санкции в размер на 77 486 лв. от неизпълнения на концесионни договори.

***В) Отчет за изпълнението на администрираните разходни показатели, вкл. проектите по програмата***

***Г) Отчет на показателите за изпълнение на програмата (количествени, качествени, времеви) (Приложение № 5)***

|  |  |  |  |
| --- | --- | --- | --- |
| **Приложение № 5** – Отчет на показателите за изпълнение по бюджетните програми | | | |
| **7100.01.01 Бюджетна програма „Подобряване на политиките и**  **регулациите в сектора на туризма”** | **Мерна единица** | **Целева стойност** | **Отчет** |
| ***Показатели за изпълнение*** |
| 1.Приети програми и планове за действие за специализирани видове туризъм | Бр. | 2 | 0 |
| 2.Категоризирани туристически обекти | Бр. | 500 | 220 |
| 3.Регистрирани туроператори и туристически агенти | Бр. | 150 | 84 |
| 4.Приети законови и подзаконови нормативни актове | Бр. | 3 | 1 |
| 5.Приети стратегически и оперативни програми за развитие на туризма | Бр. | 0 | 1 |
| 6.Проекти в изпълнение по оперативна програма „ОПИК“-2014-2020 г. | Бр. | 2 | 1 |
| 7.Проекти и инициативи в процес на изпълнение по други донорски програми | Бр. | 4 | 8 |
| 8.Изпълнени дейности и събития по координацията на Приоритетна област 3 на Стратегията на ЕС за Дунавския регион | Бр. | 7 | 8 |
| 9.Вписани туристически сдружения | Бр. | 10 | 6 |
| 10.Вписани ОУТР | Бр. | 2 | 1 |
| 11.Вписани туристически информационни центрове | Бр. | 10 | 6 |
| 12.Вписани правоспособни екскурзоводи | Бр. | 80 | 34 |
| 13.Вписани правоспособни ски учители | Бр. | 0 | 0 |
| 14.Вписани правоспособни планински водачи | Бр. | 40 | 10 |
| 15.Сертифицирани балнеолечебни (медикъл СПА), СПА, уелнес и таласотерапевтични центрове | Бр. | 30 | 29 |
| 16.Приходи от концесии – общо постъпили от действащи концесионни договори | Лв. | 9 693 711 | 4 212 296 |
| 17.Брой отдадени на концесия морски плажове | Бр. | 58 | 60 |
| 18. Приходи от наеми – общо постъпили от действащи договори за наем |  | 5 882 699 | 7 168 675 |
| 19.Брой отдадени под наем морски плажове | Бр. | 79 | 80 |

* ***Кратко описание на показателите за изпълнениеи източници на информацията за данните по показателите за изпълнение***

**Показател: „Приети програми и планове за действие за специализирани видове туризъм“**

**Източник на информация:** Интернет страница на Министерство на туризма

**Показател: „Категоризирани туристически обекти”**

Представя броя на издадените удостоверения за категоризиране/прекатегоризиране на туристически обекти по Закона за туризма.

**Източник на информация**: Национален туристически регистър.

**Показател: „Регистрирани туроператори и туристически агенти”**

Представя броя на издадените удостоверения за регистрация на туроператори и туристически агенти.

**Източник на информация**: Национален туристически регистър

**Показател: „Приети законови и подзаконови нормативни актове ”**

**Източник на информация:** Интернет страница на Министерство на туризма, Държавен вестник.

**Показател: Приети стратегически и оперативни програми за развитие на туризма**

**Източник на информация:** Интернет страницата на МТ и Министерски съвет.

**Показател: Проекти в изпълнение по оперативна програма „ОПИК“ 2014-2020 г.**

Към 30.06.2018 г. целевата стойност от 1 проект в изпълнение по ОПИК е постигната, тъй като съгласно сключен договор № BG16RFOP002-2.010-0002-C01 за директно предоставяне на безвъзмездна финансова помощ за проект „Повишаване на капацитета на МСП в сектор туризъм чрез оказване на подкрепа за създаване и функциониране на Организациите за Управление на Туристическите Райони“, Министерство на туризма е в процес на изпълнение на проекта.

**Източник на информация:** официална кореспонденция с УО на програмата, проектна документация, модул ИСУН, интернет страница на ОПИК, интернет страницата на МТ.

**Показател: Разработване и изпълнение на проекти и инициативи в процес на изпълнение по други донорски програми.**

През отчетния период са подадени 4 проектни предложения, както следва: 1 по ОПИК 2014-2020, 1 по ОПДУ 2014-2020 и 2 по Програма ИПП за трансгранично сътрудничество България – Сърбия. От тях одобрено за финансиране е проектното предложение по ОПИК 2014-2020, а отхвърлено за финансиране е проектното предложение по ОПДУ 2014-2020. Очакват се резултатите от подадените две проектни предложения по програма ИПП за трансгранично сътрудничество България – Сърбия

През първата половина на 2018 г. в процес на разработване е още едно проектно предложение по програма COSME за избор на ЕДЕН дестинации в България на тема здравен и well-being туризъм.

В процес на изпълнение са общо 4 проекта, както следва: 2 проекта по програма „Дунав“, 1 проект по Програма ИНТЕРРЕГ V-А Румъния – България 2014-2020 г.; 1 по ОПИК 2014-2020.

Приключени са 2 проекта - 1 по програма COSME и 1 проект по Програмата Интеррег-ИПП за трансгранично сътрудничество България-Турция 2014-2020 г

**Източник:** Проектна документация, Интернет страницата на МТ, интернет страници на отделните финансиращи програми.

**Показател** „**Изпълнени дейности и събития по координацията на Приоритетна област 3 на Стратегията на ЕС за Дунавския регион“**

В периода 01.01.2018 г. – 30.06.2018 г., представители на МТ са участвали в следните събития по Дунавската стратегия: 1) участие в среща на координаторите на Приоритетни области на Дунавската стратегия през м. февруари в София; 2) участие в дискусионен панел по време на ITB Берлин на тема „Макрорегионалните стратегии на ЕС и значението на сътрудничеството за постигане на устойчив туризъм в Европа“ през м. март 2018 г.; 3) участие в Шести Дунавски салон на тема „Културата като двигател на туризма в Дунавския регион“ в представителството на Баден-Вюртемберг в Берлин през м. март 2018 г.; 4) участие в стартираща среща на Управляващия комитет по проект ROUTES4U, изпълняван от Съвета на Европа с цел разработване на нови културни маршрути в Дунавския регион през м. март 2018 г.; 5) организиране и участие в среща на направляващата група на ПО 3 на Дунавската стратегия през м. май 2018 г. в София; 6) организиране участие в международна конференция на тема „туризъм и енергетика“ през м. май 2018 г. в София; 7) участие в съвместна среща на националните координатори и координаторите по Приоритетни области на Дунавската стратегия през м. май в София; 8) участие в съвместна среща на националните координатори и координаторите по Приоритетни области на Дунавската стратегия с еврокомисаря Корина Крецу през м. юни в Брюксел.

**Източник:** Доклади от командировки, Протоколи от заседания на направляващата група, интернет страницата на Дунавската стратегия.

**Показател: Вписани туристически сдружения**

Представя броя на вписаните туристически сдружения в Националния туристически регистър.

**Източник на информация**: Национален туристически регистър

**Показател: Вписани ОУТР**

Представя броя на вписаните ОУТР в Националния туристически регистър.

**Източник на информация**: Национален туристически регистър

**Показател: Вписани туристически информационни центрове**

Представя броя на сертифицираните туристически информационни центрове вписани в Националния туристически регистър.

**Източник на информация**: Национален туристически регистър

**Показател: Вписани правоспособни екскурзоводи**

Представя броя на вписани правоспособни екскурзоводи в Националния туристически регистър.

**Източник на информация**: Национален туристически регистър

**Показател: Вписани правоспособни ски учители**

Представя броя на вписаните правоспособни ски учители в Националния туристически регистър.

**Източник на информация**: Национален туристически регистър

**Показател: Вписани правоспособни планински водачи**

Представя броя на вписаните правоспособни планински водачи вНационалния туристически регистър.

**Източник на информация**: Национален туристически регистър

**Показател: Сертифицирани балнеолечебни (медикъл СПА), СПА, уелнес и таласотерапевтични центрове**

Представя броя на сертифицираните балнеолечебни (медикъл СПА), СПА, уелнес и таласотерапевтични центрове вписани в Национален туристически регистър.

**Източник на информация**: Национален туристически регистър

***Д) Описание на факторите и причините, оказали въздействие върху непостигането на планираните/заявените целеви стойности***

* + По отношение на планираните за 2018 г. показатели се отчита забавяне и/или неизпълнение на заявените целеви стойности за показател 2, поради затруднения в изпълнението на дейности свързани с проверки на място от ЕККСТО.
* По отношение на планираните за 2018 г. целеви стойности за показатели 6,7 и 8 се отчита преизпълнение на заявените целеви стойности.

***Е) Отчет на разходите по програмата с разпределение на ведомствени и администрирани разходи (Приложение № 6)***

|  |  |  |  |  |
| --- | --- | --- | --- | --- |
| **Приложение № 6** – Отчет на разходите по бюджетните програми | | | | |
| **№** | **7100.01.01 Бюджетна програма “Подобряване на политиките и регулациите в сектора на туризма”** | **Закон** | **Уточнен план** | **Отчет** |
| **(в лева)** |
| **І.** | **Общо ведомствени разходи:** | **3 021 500** | **3 169 300** | **756 521** |
|  | Персонал | 1 060 500 | 1 082 900 | 446 215 |
|  | Издръжка | 761 000 | 886 400 | 289 068 |
|  | Капиталови разходи | 1 200 000 | 1 200 000 | 21 238 |
| **1** | **Ведомствени разходи по бюджета на ПРБ:** | **3 021 500** | **3 169 300** | **664 984** |
|  | Персонал | 1 060 500 | 1 082 900 | 430 340 |
|  | Издръжка | 761 000 | 886 400 | 233 684 |
|  | Капиталови разходи | 1 200 000 | 1 200 000 | 960 |
| **2** | **Ведомствени разходи по други бюджети, сметки за средства от ЕС и чужди средства** |  |  | **91 537** |
|  | Персонал |  |  | 15 875 |
|  | Издръжка |  |  | 55 384 |
|  | Капиталови разходи |  |  | 20 278 |
|  | От тях за: \* |  |  |  |
| 2.1 | 1.EDEN |  |  | 11 953 |
| 2.2 | 2.Екотуризъм |  |  | 1 960 |
| 2.3 | 3.JOINTTOUR |  |  | 45 264 |
| 2.4 | 4.Дунавска културна платформа |  |  | 5 633 |
| 2.5 | 5.Подкрепа на координаторите по ПО 3 |  |  | 26 727 |
|  | *Администрирани разходни показатели* \*\* |  |  |  |
| **ІІ.** | **Администрирани разходни показатели по бюджета** | **0** | **0** | **0** |
|  | 1..................................... |  |  |  |
|  | 2.................................... |  |  |  |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | 1..................................... |  |  |  |
|  | 2.................................... |  |  |  |
|  | **Общо администрирани разходи (ІІ.+ІІІ.):** | **0** | **0** | **0** |
|  |  |  |  |  |
|  | **Общо разходи по бюджета (І.1+ІІ.):** | **3 027 500** | **3 169 300** | **664 984** |
|  |  |  |  |  |
|  | **Общо разходи (І.+ІІ.+ІІІ.):** | **3 027 500** | **3 169 300** | **756 521** |
|  | Численост на щатния персонал | 57 | 57 | 44 |
|  | Численост на извънщатния персонал |  |  |  |
| \* ***Разшифровка на ведомствените разходи по други бюджети, сметки за средства от ЕС и сметки за чужди средства по програмата според целта, основанието/характера им и източника на финансиране*** | | | | |
| \*\* ***Описание на администрираните разходни показатели по програмата, вкл. проектите*** | | | | |

\* *Разшифровка на ведомствените разходи по други бюджети, фондове и сметки по програмата според целта, основанието/характера им и източника на финансиране*

**Програма COSME -** Програма за конкурентоспособност на предприятията и малките и средни предприятия, 2014-2020 г. е насочена към специфичните нужди на МСП. По нея се финансира EDEN – инициатива на ЕК за насърчаване на нововъзникващи дестинации и устойчив туризъм. Допустими бенефициенти са националните туристически администрации в страните. През 2018 г., МТ изпълнява дейности по общо 2 проекта – 1 успешно приключил проект през м. януари 2018 г. и един проект е в процес на подготовка, който ще бъде подаден през м. юли 2018 г.

В периода 2017-2019 г. Министерството на туризма, в качеството си на координатор по Приоритетна област 3 на **Дунавската стратегия** изпълнява проект за подкрепа на координаторите, който се финансира от транснационална програма „Дунав“. Проектът е съвместно изпълняван с румънския съкоординатор по ПО 3 на Дунавската стратегия.

**ОП Иновации и конкурентоспособност** – Министерството на туризма е бенефициент в областта на туризма по инвестиционен приоритет 2.2. „Капацитет за растеж на МСП“, по който ще се реализира институционална подкрепа за МТ в следната посока:

* изграждане на капацитет в предприятията за по-улеснен достъп и присъствие на националния и международните пазари;
* изграждане на единна система за туристическа информация на национално ниво, като платформа за взаимодействие между туристическия бизнес, туристическите организации и институции;
* подкрепа за въвеждане на ИКТ и предоставяне на ИКТ услуги;
* провеждане на пазарни проучвания, анализи и прогнози;
* разработване на продуктови, маркетингови и инвестиционни концепции, стратегии, планове и др.;
* организиране на бизнес форуми в страната и чужбина, предоставяне на подкрепа за участие в събития и изложения (регионални, национални и международни).

**Други програми и инициативи (в т.ч. оперативни програми, трансгранични и транснационални):**

* Към 30.06.2018 г. Министерство на туризма е партньор и участва в изпълнението на 4 проекта: 2 проекта по програма „Дунав“, 1 проект по програма за трансгранично сътрудничество Румъния – България, един проект по ОПИК 2014-2020.
* Подадени за оценка са нови 4 проектни предложения: 1 по ОПИК 2014-2020, 1 по ОПДУ 2014-2020 и 2 по Програма ИПП за трансгранично сътрудничество България – Сърбия и 1 по COSME от 2017. От тях одобрено за финансиране е проектното предложение по ОПИК 2014-2020, а отхвърлено за финансиране е проектното предложение по ОПДУ 2014-2020. Двете проектни предложения по програма ИПП за трансгранично сътрудничество България – Сърбия са в процес на оценка. В процес на подготовка е още едно проектно предложение по програма COSME на тема здравен и well-being туризъм.
* През първата половина на 2018 г. са приключили 2 проекта - 1 по програма COSME и 1 по Програмата Интеррег-ИПП за трансгранично сътрудничество България-Турция 2014-2020 г.

***Ж) Отговорност за изпълнението на програмата***

Директорите на главна дирекция „Туристическа политика”, дирекция „Програми и проекти в туризма“, дирекция „Управление на морските плажове“ и началниците на отдели в тях отговарят за изпълнението на програмата.

**5. Преглед на изпълнението на БЮДЖЕТНА ПРОГРАМА – 7100.01.02 "РАЗВИТИЕ НА НАЦИОНАЛНАТА ТУРИСТИЧЕСКА РЕКЛАМА И МЕЖДУНАРОДНО СЪТРУДНИЧЕСТВО В ОБЛАСТТА НА ТУРИЗМА"**

***А) Описание на степента на изпълнение на заложените в програмата цели***

1. Популяризиране на туристическата марка „България“ и утвърждаване на позитивен имидж на страната сред целевите групи.

Стимулиране на развитието на културен, екологичен, балнео, спа и уелнес, специализирани сегменти на туризъм с висока добавена стойност на туристическите продукти – организация и участие в тематични семинари, конгреси, кръгли маси, дискусии и презентации на тема специализирани видове туризъм по време на събития в страната и чужбина.

2. Засилване на информираността за България и интереса към разнообразните туристически продукти с цел да се превърне в целогодишна туристическа дестинация, която предлага богати възможности за лятна и зимна почивка, с древна култура, богата на исторически и архитектурни паметници, с минерални източници и красива и съхранена природа, като дестинация, предлагаща сигурност и спокойствие на своите гости.

Разширяване позициите на България на целевите пазари чрез диверсификация на предлагания продукт /комбинирани пътувания и специализиран туризъм/ - дискусии и презентации с тематична насоченост по време на международни изложения, конференции и срещи, участие в специализирани международни туристически борси в страната и чужбина.

3.Прилагане на най-ефективните маркетинг инструменти за позициониране и промоция на България като атрактивна туристическа дестинация, съгласуван с браншовите организации и големите туроператори, работещи на целеви пазари за България чрез таргетирани послания на различните пазари, насочени към целевите групи в следствие на анализи от подробни проучвания.

Разнообразяване на предлаганите продукти с цел целогодишно използване на туристическия потенциал на страната – популяризиране на възможностите за алтернативен туризъм в България, както на комбинираните форми на туризъм с цел удължаване на сезона и използване на потенциала на България за предоставяне на разнообразен туристически продукт.

Насърчаване развитието на устойчиви форми на туризъм – провеждане на активна комуникационна кампания, насочена към целеви пазари, включително и вътрешен пазар. Популяризиране на алтернативните и комбинирани форми на туризъм с цел удължаване на сезона и налагане на България като целогодишна туристическа дестинация.

Ангажимент на държавата за провеждане на национална реклама, съгласувана с браншовите организации и големите туроператори, работещи на целеви пазари за България – организират се съвместни турове и събития, посланията, визиите и участието на туристическите изложения на съответните пазари се съгласуват с браншовите организации и големите туроператори, работещи на целеви за България пазари.

Таргетирани послания на различните пазари и различните целеви групи туристи – при осъществяване на комуникационната кампания на целеви за България пазари се използват таргетирани послания, съобразени със спецификата на пазара и целевите групи.

В изпълнение на Годишната програма за национална туристическа реклама и залегналите в нея цели, свързани с популяризирането на България като атрактивна туристическа дестинация на международните и вътрешния пазари, са осъществени дейности, описани в програмата.

4.Сътрудничество на Република България с международните органи и организации в областта на туризма.

Международното сътрудничество в рамките на компетенциите на МТ се развива и обхваща все повече държави и международни организации. Ролята на МТ в международен план е все по-видима и признанието, което засвидетелстват чуждестранните ни партньори е доказателство за висока степен на изпълнение на поставената цел.

5.Активна работа на място на националните туристически представителства на България на основни целеви пазари съвместно с държавни институции, мисии и посолства зад граница и неправителствени организации.

Аташетата по туризъм изпълняват задачите и постигат поставените цели, чрез активна дейност и дипломатични подходи. Германия и Русия са генериращи пазари за туристи в България и увеличения процент на туристопоток от тези държави свидетелства за висока степен на изпълнение на поставените от ръководството задачи.

***Б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне***

**1. Популяризиране на българския туристически продукт чрез участие с национални и информационни щандове на международни туристически борси и туристически изложения в България:**

*Дейности за предоставяне на продукта/услугата*

**1.1. Участия на международни туристически и специализирани изложения на основни и перспективни пазари**, с цел имиджово представяне на страната, повишаване информираността на посетителите относно разнообразните възможности за туризъм, осъществяване на контакти с чуждестранни туроператори и агенции за включване на България в програмите им за 2017/2018 г. или за тяхното обогатяване. Представянето се осъществява на регионален / продуктов принцип в зависимост от предлагането на съизложителите – туристически фирми, организации и общински администрации, заявили участие на българските щандове.

Водещото послание, на които бе подчинено представянето на България на международни туристически изложения е „България – Открий и Сподели”. Всички рекламни щандове на България следват идейния проект и са с единна визия и послание.

Акцент в тези участия бяха представянията на България с национален щанд на четири световни изложения в Берлин, Москва и Киев през м. март. На националните щандове бяха организирани съпътстващи мероприятия – презентации, анимационна програма, дегустации. На националните щандове на България на ITB – Берлин, MITT – Москва, ITM – Москва и UITT – Киев са участвали 83 съизложители.

За периода януари – юни 2018 г. бяха организирани и успешно проведени следните международни туристически изложения: EMITT – Истанбул, Турция, MATKA Хелзинки, Финландия, ITF Slovakiatour, Словакия, FESPO - Цюрих, Швейцария, IMTM – Тел Авив, Израел, Reisen Hamburg, Хамбург, Германия, TTR – Букурещ, Румъния, Holiday World – Прага, Чехия, f.re.e – Мюнхен, Германия, IFT – Белград, Република Сърбия, Salon des Vacances- Брюксел, Белгия, TRAVEL/UTAZAS – Будапеща, Унгария, Salon Mondial du Tourisme - Париж, Франция, Отдых без границ – Санкт Петербург, Русия, Leisure – Минск, Беларус, AITF – Баку, Азербайджан, Tourism, Leisure & Hotels – Кишинев, Молдова, Лето – Екатеринбург, Русия, SITT/Турсиб, Новосибирск, Русия, KITF Алмати, Казахстан, Arabian Travel Market – Дубай, ОАЕ, IMEX – Франкфурт, Германия и др.

На организираните от Министерството на туризма национални и международни туристически форуми се популяризира Международната година на устойчив туризъм за развитие, Пловдив – Eвропейска столица на културата 2019, София – европейска столица на спорта – 2018.

Министерството на туризма получи специален диплом за активно участие и презентиране в рамките на Международното туристическо изложение „INTOURMARKET-2018“ в Москва, Русия. Отличие бе получено и за участието на страната в XXIV-то Международното туристическо изложение UITT – Киев, Украйна, в XXII-то Международното туристическо изложение EMITT – Истанбул, Турция, а така също и в TTR – Букурещ, Румъния, Отдых – Баку, Азербайджан, T.L.H. – Кишинев, Молдова, AITF – Баку.

* 1. **Участия на над 5 национални туристически форуми – общи и със специализиран характер,** както и организиране на паралелна програма – дискусионна, презентации и съпътстваща реклама.
* Участие на 35-тата Международна туристическа борса ВАКАНЦИЯ/СПА ЕКСПО в периода 14-16 февруари в столичния Интер Експо център, която се проведе под патронажа на Министерството на туризма. В рамките на 35-тата Международна туристическа борса ВАКАНЦИЯ/СПА ЕКСПО се проведе **Международна кръгла маса на тема „Дигиталната трансформация в областта на туризма“,** която имаше за цел да почертае нарастващото значение на иновациите в туризма, дигиталната култура, иновативното управление и опазването на културното наследство.
* Участие на изложението „Културен туризъм“ – Велико Търново – 19-21 април 2018 г. Освен представителен щанд на площ от 40 кв.м., Министерството на туризма проведе Кръгла маса по актуални въпроси, свързани с развитието на дигитализацията на туристическите дейности. Юбилейното 15-то издание на международното изложение „Културен туризъм“ разшири значително експозиционната си площ и създаде нови възможности за представяне на участниците. Атрактивни места в старата столица бяха превърнати в естествен декор за представянето на различни артистични прояви, възстановки, занаяти, презентации и творчески събития.
* Участие в туристическа борса „Вашата ваканция“ в периода 12-13.04.2018 г. в град Бургас в изложбен център „Флора“ Бургас. Борсата включваше както туристическо изложение за представяне на потенциала за развитие на туризма от общини, кметства, туристически сдружения, туроператори и турагенти, хотели, ресторанти, така и съпътстваща програма – дискусии, кръгли маси, презентации, където се срещат професионалисти в туризма.
* Участие на фестивал „Вино и храна“ в периода 13 – 15 април 2018 г. в гр. Варна. Организатори на мероприятие бяха Българска Асоциация на Сомелиерите и Виноценителите (БАСВ), Българска Асоциация за Кулинарна Култура (БАКК) и Община Варна. Националното изложение се проведе за шеста поредна година и събра над 50 производители на вина и хранителни продукти от цялата страна. Проведоха се тематични семинари, свързани със здравословното хранене, дегустация на вина и кулинарни изделия, както и други актуални теми, посветени на културния, винения и кулинарен туризъм. Темите, върху които се акцентира в предстоящото събитие, бяха посветени на продукти от български произход, представени както в нов, така и в традиционен прочит.
* Участие на изложението „Уикенд туризъм“, което е едно от най-значимите събития в сферата на туризма в Дунавския регион - презентиране на туристически продукти, свързани със специфична дунавска кухня – българска и чуждестранна; презентиране на регионален туристически продукт „Винен туризъм“ и „Кулинарен туризъм“. 14-тото издание се проведе в периода 10-12 май 2018 г. в гр. Русе. Форумът бе съпътстван от Фестивал на туристическите анимации. Министерството на туризма e традиционен съорганизатор на проявата и участва с рекламен щанд, който представи възможностите на страната като атрактивна целогодишна дестинация.

**2. Осъществяване на комуникационни кампании на основни целеви пазари с цел утвърждаване на позитивния имидж на България като дестинация и насърчаване на избора й от целевите групи;**

*Дейности за предоставяне на продукта/услугата*

***2.1.Осъществяване на комуникационни кампании на основни целеви пазари***

* Осъществяване на интегрирани комуникационни кампании на целеви пазари Германия, Великобритания, Русия, Украйна, Беларус, Молдова, Гърция, Сърбия, Македония, Румъния, Турция, Полша, Чехия, Словакия, Унгария и Франция, чиято цел е да доведе до повишаване ефективността и ефикасността на маркетинговите дейности и предлаганата пазарна информация за туристическия продукт на национално и международно ниво. Чрез комуникационен микс от телевизионна, външна, печатна, радио и онлайн реклама, както и чрез организиране на B2B събития, медийни срещи и пресконференции се цели повишаване на степента на информираност за България като страна с възможности за лятна и зимна почивка, с древна култура, богата на исторически и архитектурни паметници, с минерални източници и красива и съхранена природа, дестинация, предлагаща сигурност и спокойствие на своите гости.
* Осъществяване на международни кампании в политематичните медии CNN, BBC, Euronews с покритие в регион ЕМЕА. Медийните канали са телевизионни, дигитални и ПР, с акцент върху журналистически видеа и статии.

***2.2.Изграждане на комуникационна кампания за насърчаване на вътрешния туризъм и съвместна работа с общинските администрации и др.***

* Реклама на туристическа дестинация България по време на Световната купа по сноуборд в гр. Банско в периода 26-28.01.2018г.;
* Реклама на туристическа дестинация България по време на Световна купа по волейбол;
* Реклама на туристическа дестинация България по време на Световна купа по художествена гимнастика – 30.03 – 01.04.2018 г.;
* Реклама на туристическа дестинация България по време на Международен маскараден фестивал Кукерландия гр. Ямбол, 22-25.02.2018г.;
* Реклама на туристическа дестинация България по време на турнира по тенис Sofia Open 2018, 04-11.02.2018 г.;
* Реклама на туристическа дестинация България по време на XXVII Международен фестивал на маскарадните игри СУРВА гр. Перник, 26-28.02.2018г.;
* Неочаквана ваканция 12.04.-31.05.2018г. - Кампанията мотивира туристите в България да осъществят минимум три последователни нощувки в страната, които да регистрират на сайта www.neochakvanavakancia.bg, за да участват в томбола с награди. Периодът на кампанията е тактически избран извън силен сезон, а именно април-май. Кампанията бе разгърната в следните комуникационни канали: Телевизия във водещи национални медии (Nоvа TV, bTV, БНТ 1, Bulgaria On Air, Bloomberg TV, Телевизия Европа и Канал 3) със 17-секунден промо клип; Радио във водещи национални медии (Радио Фокус, Радио К2) с 30-секунден радио спот; онлайн – в основни дигитални медии и в онлайн канали на Министерство на туризма – сайт на кампанията www.neochakvanavakancia.bg, банери и pre-roll видеа; BTL – Интерактивни инсталации с цел предизвикване на интерес към различни туристически дестинации в България и създаване на стимули посредством награден фонд, съвместно с Моторола България. В рамките на 5 уикенда през месеците април и май бе осъществен директен контакт с над 10 000 души в общо 12 ключови търговски центъра в столицата и страната.
* Интернет платформата „ILoveBulgaria“. С цел популяризиране на новото мобилно приложение бе организирано участие на представители на фирмата, разработила мобилното предложение ILoveBulgaria на щандовете на МТ в рамките на участия на международни туристически изложения. Изработени бяха нови рекламни сувенири – магнити, гривни, сърца и т.н. за разпространение по време на събития и туристически борси. Разработен е и проект между ILoveBulgaria и Viber, като е създаден chatbot, който дава предложения за туристически обекти в близост до локацията на туристите, използващи приложенията.
* Сключено е споразумение за партньорство с транспортна и логистична компания за брандиране на ремаркетата на камиони за рекламиране на България като атрактивна туристическа дестинация, осъществяващи редовни транспортни услуги в Европа.
* Сключено е споразумение с „КОКА-КОЛА ХЕЛЕНИК БОТЪЛИНГ КЪМПАНИ БЪЛГАРИЯ“ АД за изпълнение на съвместна рекламна кампания за брандиране на хладилните витрини на компанията, находящи се в пешеходните зони на големите градове в Република България със снимки на забележителности от места, различни от конкретната локация.

***2.3.*** ***Организиране на кръгли маси, презентации и пресконференции по време на национални участия на международни туристически борси, откриване на сезон Лято и сезон Зима***

* Участие в инициативи по Дунавската стратегия в рамките на международното туристическо изложение ITB – Берлин с рекламен щанд в Дунавски салон, който се проведе в представителството на федерална провинция Баден-Вюртенберг, на 8 март 2018 г. В рамките на салона бе организиран Дунавски форум.

***2.4.Презентации и B2B срещи***

* В рамките на международното туристическо изложение ITB – Берлин с цел представяне на съвременните тенденции в българския туризъм бе проведена среща с немски журналисти и представители на медии. Резултатът бе позитивни отзиви от присъствалите немски журналисти.
* Събитие на тема „Дигитални иновации в туризма“ предизвика интереса на над 30 германски журналисти на 8 март в рамките на международното туристическо изложение ITB – Берлин. След встъпителна презентация от страна на г-жа Ирена Георгиева, зам.-министър на туризма, представители на Horizon Software Solutions, фирмата разработила платформата iLoveBulgaria, представиха мобилното приложението като иновативен начин за промотиране на дестинация България, както и интеграцията с Viber.

**3. Популяризиране на специализирани видове туризъм, включително чрез** **промотиране на тематични туристически маршрути:**

*Дейности за предоставяне на продукта/услугата*

**3.1.Представяне на специализирани форми на туризъм – културно-познавателен, еко-, балнео- и спа туризъм, гурме-туризъм и винарски турове, спортен, конгресен и др. и разнообразяване на традиционните масови продукти с цел утвърждаване на България като туристическа дестинация на четирите сезона.**

* **Японски журналист**-Оказване на съдействие при посещението на г-н Г-н Юсуке Амано /журналист от TBS Vision/, г-жа Рин Ямамура /гид/, придружител и шофьор, Посещението се организира от Посолството в Токио. Основната цел на визитата е да се набере актуална информация за написване на статии, представящи възможностите за реализиране на културно-исторически туристически програми в България за японски туристи с акцент върху наследството от епохата на траките, съчетано с винен и гурме туризъм, минерални извори и СПА, Празник на розата и минералната вода.
* **ЦДФ /ZDF/-** оказване на съдействие при осигуряване на достъп за заснемане на репортаж на германския обществен канал ЦДФ /ZDF/. Екип на германския обществен канал ЦДФ /ZDF/ планира да посети туристическа дестинация България в периода 06-14 юли 2018 г. Телевизията подготвя репортаж за българското Черноморие, който ще бъде излъчен в програмата на ЦДФ на 19-ти август. Идеята на екипа е да заснемат почивката на четиричленно семейство, от пристигането им на летище Варна, до престоя им в четири звезден хотел в к.к Слънчев бряг и в гр. Несебър.

**3.2*.* Активно маркетиране на официалния туристически портал www.bulgariatravel.org, както и неговото доразвиване с над двe допълнителни езиковиверсии, разработване на електронни материали: електронни досиета и визуализации за туристически атракции и обекти, туристически маршрути и др.**

* Работа по поддръжка на съдържанието и отчитане на работата на портала;
* Работа по провеждане на процедура по ЗОП предмет „Доразвиване на официалния туристически уеб портал www.bulgariatravel.org и е-маркетинг”.

**4. Представяне на продукти или услуги пред чуждестранни туроператори и агенти.**

*Дейности за предоставяне на продукта/услугата*

* 1. **Акции по насърчаване на продажбите съвместно с водещи туроператори на целеви пазари, съвместни участия в презентации, е-маркетинг и организиране на експедиентски турове; съвместни събития/форуми.**

Активната работа с немските туроператори ще продължи в течение на цялата 2018 г. под формата на рекламни участия на Министерството на туризма при представянето на летните каталози за 2018 г. на големи туроператори – TUI, THOMAS COOK.

Активната съвместна работа с Асоциацията на туроператорите в Русия. Договорено беше организирането и провеждането на два уебинара, дигитална Академия, публикуване на информация в специалния брой на онлайн изданието Вестник АТОР, изцяло посветен на България, публикуване на банери за България, ежемесечна аналитична справка за състоянието на туристическия пазар и мястото на България в него и др.

Туристическият потенциал на страната ни беше представен в рамките на „**Ден на отворените врати“** в Европейския парламент в Страсбург, Франция на 10.06.2018 г.

**Втори българо-руски туристически форум,** който се проведе по време на заседанието на Координационния съвет по туризъм при Министерството на културата на Руската федерация /26 – 27 април 2018 г., гр. Калуга, Руска федерация.Българска делегация от представители на общини се срещна с туристическия бизнес на гр. Калуга Представена беше България като целогодишна туристическа дестинация пред калужските туроператори и турагенти. Обсъдиха се възможностите за увеличаване на пътуванията за България с цел туризъм от Калужска област.

1. **Събиране, обработване, оформяне и предоставяне на необходима информация за обслужване на индивидуални чуждестранни и български туристи от Национален туристически информационен център на министерството.**

*Дейности за предоставяне на продукта/услугата*

Националният туристически информационен център със седалище пл. „Света Неделя” 1 осъществява дейността си в рамките на Програмата за национална туристическа реклама, като предоставя разнообразна информация на туристите, посещаващи България и в частност град София. В него, наред с печатните материали, рекламиращи България като целогодишна туристическа дестинация на чуждестранните туристи се предоставя и информация както за град София, така и за възможностите, които предоставя България като място за отдих и туризъм.

Посетителите на информационния център за периода януари-юни 2018 г. са предимно чуждестранни туристи желаещи да се запознаят подробно с възможностите за различни видове туризъм на територията на страната. Сред тях преобладават туристите, които сами организират своето пътуване и в тази връзка имат нужда от:

* подробна и актуална информация за съответните дестинации и забележителности;
* разписанията на автобуси и влакове;
* възможностите за посещение на културни или спортни мероприятия;
* възможности за практикуване на определен вид туризъм като планински преходи, информация за планините в България и др.

За периода януари-юни 2018 г. НТИЦ е посетен и от много български граждани. Повечето от тях търсят подробна информация за дестинациите и забележителностите на територията на България, които планират да посетят. Интерес за много българи са рекламните материали в информационния център. С тях те искат да промотират страната сред свои приятели и роднини, които им гостуват, или пък живеят в чужбина. Особено голям интерес представляват картите на страната.

За периода януари – юни 2018-та година НТИЦ е бил посетен от над 4 000 души.

Сред чуждестранните туристи посетили информационния център през годината най – значителен е броят на:

1. Италианци, холандци, руснаци, испанци, германци
2. Белгийци, французи, британци, японци
3. Корейци, китайци, турци, американци

През годината НТИЦ отговаря на многобройни писма, изпратени от държавни учреждения; общини; браншови асоциации; туристически фирми и сдружения; граждани и им предоставя рекламни материали съобразно наличностите. От информационния център се изпращат десетки писма с рекламно-информационни материали в отговор на запитвания от страна на чуждестранни туристи и туроператори. По електронната поща и по телефона се предоставя информация на потенциални туристи и представители на туристически фирми и организации от страната и чужбина, във връзка с проявен от тях интерес.

**6. Международно сътрудничество в областта на туризма:**

*Дейности за предоставяне на продукта/услугата:*

**6.1. Провеждане на двустранни посещения и срещи на държавно и правителствено равнище в областта на туризма и подготвяне на позиции по въпросите на туристическото сътрудничество;**

* В периода 15-20.01.2018 г. делегация от Министерството на туризма, водена от министъра на туризма, участва в международното туристическо изложение ФИТУР в Мадрид, Испания и в официалното откриване на инициативата на ЕК „2018 г. ЕС-Китай – година на туризма“, което се проведе във Венеция, Италия. По време на Международното туристическо изложение ФИТУР бяха организирани редица двустранни срещи на високо ниво с цел насърчаване на сътрудничеството в рамките на Световната организация по туризъм (СОТ) към ООН, както и двустранното сътрудничество в областта на туризма с държави, които са приоритетни туристически пазари за България или при които е налице потенциал на развитие на двустранните отношения. Проведени бяха срещи с генералния секретар на СОТ г-н Зураб Пололикашвли, с министъра на туризма на Гърция г-жа Елена Кунтура, с министъра на туризма на Република Аржентина г-н Хосе Густаво Сантос. За първото полугодие на 2018 г. са отчетени над 523 000 туристически посещения от Гърция в България. При официалното посещение във Венеция, министърът на туризма участва в церемонията по официалното откриване на инициативата на ЕК „2018 г. ЕС-Китай – година на туризма“, след което проведе двустранна среща с европейския комисар по вътрешен пазар, промишленост, предприемачество и МСП г-жа Елжбиета Биенковска. На срещата бяха обсъдени приоритетите и събитията по време на Българското председателство на Съвета на ЕС. Китай е приоритетен туристически пазар за България, като за първото полугодие над 12 400 китайски граждани са посетили страната ни с цел туризъм.
* В периода 5-6.02.2018 г. делегация от Министерството на туризма, водена от министъра на туризма, участва в Международното Средиземноморско туристическо изложение IMTM 2018, Тел Авив, Израел. В рамките на изложението беше проведена среща на високо ниво с министъра на туризма на Държавата Израел г-н Ярив Левин, на която бяха обсъдени възможности за задълбочаване на двустранно сътрудничество с цел насърчаване на двустранния туристопоток. Израел е приоритетен туристически пазар за България, като за първото полугодие на 2018 г. са отчетени над 98 200 туристически посещения на израелски граждани в страната ни, което е ръст от над 27% спрямо същия период на 2017 г.;
* В периода 21-25.02.2018 г. делегация от Министерството на туризма, водена от министъра на туризма, осъществи официално посещение в САЩ. Целта на посещението бе активизиране на търговско-икономическото сътрудничество между България и САЩ чрез интензифициране на партньорство в областта на туризма, привличането на инвестиции в областта на туризма в страната ни, както и повишаване на конкурентоспособността чрез дигитализация на туристическия сектор. САЩ е един от основните далечни туристически пазари за България, като през първото полугодие на 2018 г. над 43 000 американски туристи са посетили страната ни, което е увеличение с близо 15% спрямо същия период на 2017 г.
* В периода 26-27.02.2018 г. представител на Министерството на туризма участва в Семинар за големите инвестиции в туризма до 2040 г.- Изграждане на сценарии на Организацията за икономическо сътрудничество и развитие (ОИСР), който се проведе в Лисабон, Португалия. На Семинара участниците обсъдиха ключови тенденции за развитието на туристическия сектор: 1) устойчиво развитие на туризма; 2) нарастващо търсене на потребителите; 3) технологии и дигитализация; 4) пътническа мобилност.
* В периода 05-11.03.2018 г. делегация от Министерството на туризма, водена от министъра на туризма, участва в Международното туристическо изложение ITB, което се проведе в Берлин, Германия. По време на изложението бяха организирани редица срещи на високо ниво с министъра на туризма на Република Мавриций г-н Анил Кумарсин Гаян, с представители на ръководството на Глобалния туристически икономически форум, изпълнителнителния директор на ITB Berlin г-н Давид Рюц, с вицепрезидента на BBC Europe г-н Фредерик Ланган. В рамките на изложението министъраът на туризма участва в срещата на министрите от Програма „По пътя на коприната“ и Берлинския икономически форум. Бяха реализирани и редица инициативи за популяризирането на България като туристическа дестинация на немския туристически пазар, който е приоритетен за страната. На 05.03.2018 г. Министерството на туризма участва в уъркшоп „Здравен туризъм в България - нови перспективи“, организиран от Българския съюз по балнеология и СПА туризъм в Берлин, като бе представено на ниво заместник-министър. На 09.03.2018 г. Министерството на туризма организира представяне на туристическите възможности на България за над 40 представители на немския туристически оператор Corps Тouristique, както и пресконференция за немски и чуждестранни журналисти, на която заместник-министър на туризма представи и промотира страната ни като целогодишна туристическа дестинация. За първото полугодие на 2018 г. над 241 000 немски граждани са посетили България с цел туризъм.
* В периода 09-11.03.2018 г. делегация от Министерството на туризма, водена от министъра на туризма, участва в Международното туристическо изложение INTOURMARKET, което се проведе в Москва, Руска Федерация. По време на изложението бяха организирани редица срещи на високо ниво с представители на руското правителство - Виталий Мутко, вице-премиер на Руската федерация, Сергей Шпилко, президент на Руския съюз на туристическата индустрия, Майя Ломидзе, изпълнителен директор на Асоциацията на туроператорите в Русия (АТОР), Олег Сафонов, ръководител на Федералната агенция по туризъм на Руската Федерация /ФАТ/. Целта на срещите бе насърчаване на двустранното сътрудничеството в областта на туризма и нарастване нивата на двустранния туристопоток. Русия е приоритетен туристическия пазар за България, като за първото полугодие на 2018 г. броят на руските туристи в страната ни е над 195 000;
* В периода 21-23.03.2018 г. представител на Министерството на туризма участва в 20-тата Сесия на юбилейния световен конгрес по зимен и планински туризъм на Световната организация по туризъм към ООН, което се проведе в Андора. На Конгреса страните обмениха опит по отношение развитието на зимния и ски туризъм, както и предизвикателствата пред развитието на планинския туризъм и налагането на концепция за качество на дестинацията като ключов фактор за конкурентоспособност;
* В периода 08-11.04.2018 г. представител на Министерството на туризма участва в 101-та сесия на Комитета по туризъм на ОИСР, която се проведе в Париж, Франция. България страна-кандидат за членство в ОИСР с решение на Министерски съвет от 2017 г. Министерството на туризма е заявило официално своето желание да участва в Комитета по туризъм на организацията като това е второ участие в качеството на „наблюдател“ в сесиите на комитета. Основните теми, които бяха разисквани по време на сесията са успешните политики в подкрепа на устойчивите инвестиции в сектора, политиките на страните-членки и страните-партньори накакто и ролята на туризма като катализатор на регионално развитие.
* В периода 14.04-21.04.2018 г. делегация от Министерството на туризма, водена от министъра на туризма, участва в 18-тата Световна среща на върха на Световния съвет за туризъм и пътувания (World Travel and Tourism Council – WTTC) в рамките на форума на ръководителите на държавните администрации на страните от Г-20, което се проведе в Буенос Айрес. По време на събитието бяха организирани редица двустранни срещи на високо ниво – с министъра на туризма на Мексико, г-н Енрике де ла Мадрид, със заместник-министъра на земята, инфраструктурата, транспорта и туризма на Япония г-н Казуо Яна, с изпълнителния директор на една от най-големите туристически компании в Европа - TUI Group г-н Фридрих Юсен, с ръководителя на „Корпоративни дела“ в Хилтън г-жа Кейти Фалън, с президента и главен изпълнителен директор на Мариот Интернешънъл г-н Арне Соренсон, с изпълнителния директор на Дубай Еърпортс г-н Пол Грифитс; Целта на срещите бе да се насърчи двустранното сътрудничество в областта на туризма, привличане на инвестиции в сектора, и по-специално в изграждането на хотели с реномиран бранд, което е основна предпоставка за привличане на туристи от среден ивисок клас.
* В периода 23-26.05.2018 г. делегация от Министерството на туризма, водена от министъра на туризма, участва в 17-то издание Петербургския международен икономически форум, което се проведе в Санкт Петербург, Руска Федерация. По време на форума бяха проведени двустранни срещи на високо ниво с ръководителя на Федералната агенция по туризъм на Русия г-н Олег Сафонов, с първи вицегубернатор на на Владимирска област Алексей Коношов, с ръководителя на администрацията на Владимирска област г-н Андрей Шохин, с председателя на Комитета по туризъм на Владимирска област г-жа Елена Перескокова, с губернатора на Калужска област Анатолий Артамонов и с кмета на гр. Калуга Дмитрий Разумовский. Основни теми на срещите бяха насърчаване на двустранното сътрудничеството в областта на туризма, нарастване нивата на двустранния туристопоток, и предстоящия летен туристически сезон в България. Беше договорено подписването на меморандуми за сътрудничество в областта на туризма с Владимирска и Калужка област.
* В края на месец юни 2018 г. министърът на туризма, бе част от посещение в Москва на правителствена делегация, водена от премиера Бойко Борисов. По време на среща с министъра на културата на Руската федерация г-н Владимир Медински бе договорено стартиране инициативата през 2019 г. да бъдат организирани „Дни на българския туризъм в Русия“ и „Дни на руския туризъм в България“ под наслов „Перекрестный год“.
* В периода 06-09.06.2018 г. представител на Министерството туризма участва в Конференция „Сътрудничество в областта на туризма във формат 16+1“ в рамките на Инвестиционно, търговско и туристическо изложение Китай – Централна и Източна Европа, което се проведе в гр. Нинбо, Китай. На конференцията България бе представена като инвестиционна и туристическа дестинация и възможностите, които страната ни може да предложи на китайските туристи,както самостоятелно, така и чрез съвместни действие с останалите страни от ЦИЕ.

**6.2. Сесии на двустранни междуправителствени комисии за сътрудничество в сферата на туризма и заседания на други форми на двустранно сътрудничество в областта на туризма; осигуряване на текущата работа и координира изпълнението на поставените задачи, съвместно с Министерство на външните работи и другите заинтересувани ведомства при подготовка и провеждане на сесиите и заседанията;**

На 06.03.2018 г. представител на Министерството на туризма участва в Осемнадесета сесия на българо-индийска Смесена междуправителствена комисия за икономическо, промишлено, търговско и техническо сътрудничество, която се проведе в гр. Делхи, Индия. Двете страни обсъдиха възможностите за задълбочаване на сътрудничеството в областта на туризма и постигнаха съгласие по текста на Меморандума за разбирателство в областта на туризма между Министерството на туризма на Република България и Министерството на туризма, културата и гражданската авиация на Република Индия. Индия е един от приоритетните далечни туристически пазари за България като през първото полугодие на 2018 г. близо 7 000 индийски туристи са посетили България, което е увеличение с над 25% спрямо същия период на 2017 г.;

* 1. **Съгласуване и подписване на споразумения и меморандуми;**

През месец юни 2018 г. бе подписано на Споразумение за сътрудничество между Министерството на туризма на Република България и ACN Worldwide Ltd. с цел продължаване на сътрудничеството между двете страни и продължаване на функционирането на български туристически информационен център в Шанхай, Китай;

* 1. **Участие в Консултативния комитет по въпросите на туризма съм Европейската комисия и в други консултативни органи в сферата на международния туризъм;**

Представител на ГД „Туристическа политика“ взе участие в -работна среща на Консултативния комитет по туризъм към ГД „Вътрешен пазар, промишленост, предприемачество и МСП“ (TAC), на 16-ти май 2018 г., в гр. Брюксел, Белгия;

Министерството на туризма работи в тясна координация както с Европейската туристическа комисия, която е основен съвещателен орган към ЕК по отношение на политиките в областта на туризма, така и с Комитета за транспорт и туризъм към Европейския парламент. Сътрудничеството и комуникацията с посочените звена се осъществява чрез подаване на предложения за инициативи, проекти и политики в областта на туризма, така и чрез участие в тяхното изпълнение;

* 1. **Подпомагане участието на Постоянното представителство на Република България в ЕК в работни групи, свързани със законодателството в областта на туризма и развитието на туризма;**

Изготвен е и е предоставен на ПП Доклад за събитията, организирани от МТ, инициативите и постигнатите резултати в областта на туризма в рамките на Българското председателство на Съвета на ЕС, който бе представен на 28.05.2018 г. на Съвета по конкурентоспособност от министъра на икономиката на Република България г-н Емил Караниколов;

Оказано е съдействие по организацията на срещата с Колежа на комисарите през месец януари 2018 г. в началото на Българското председателство на съвета на ЕС.

* 1. **Координиране дейността свързана с членството на Република България в ЕК в сферата на туризма (контакт с ротационни председатели, подготовка на ротационното председателство на страната, други );**

През първото полугодие Министерството на туризма работи в посока постигането на консенсус относно ролята на туризма като устойчив фактор за икономически растеж. Фокус бе поставен върху сътрудничеството в областта на туризма и запазване на статута на Европа като туристическа дестинация № 1 в света. Създаването на Европейски финансов инструмент за насърчаване на устойчивото развитие на туризма в следващата Многогодишна финансова рамка бе разисквано по време на Българското председателство на Съвета на ЕС. На преден план бе изтъкната необходимостта от издигането на туризма на по-високо институционално ниво и създаване на нова стратегическа рамка за сектора на равнище ЕС, както и насърчаване на туризма чрез европейски и национални политики с цел задълбочаване на сътрудничеството между всички заинтересовани страни на европейско, регионално, национално и местно ниво.

Основна инициатива, която стартира бе създаването на Обща карта на европейските културни обекти с цел запазване на статута на Европа като топ туристическа дестинация в света и промотиране на културно-историческите ценности на ЕС;

* 1. **Провеждане на срещи и инициативи от страна на туристическите представителства в приемащата страна за разширяване на институционалните контакти, идентифициране на нови сфери на сътрудничество и създаване на условия и предпоставки за разширяване на бизнес контактите;**
* ***Туристически офис към Министерството на туризма има във Франкфурт на Майн*,** която е утвърдена и призната структура от германските власти – с Консул по туристическите въпроси (аташе по туризма) в дипломатическото представителство – Консулството на Република България;
  + Туристическият офис на Министерството на туризма поддържа пряка и почти всекидневна връзка с всички национални туристически офиси, които се намират на територията на Федерална Република Германия (най-много са съсредоточени във Франкфурт/Майн, Берлин, Дюселдорф и други);
  + Туристическият офис поддържа интензивни контакти с централите на повечето от големите и водещи туроператори за България, които се намират в и около Франкфурт на Майн – Thomas Cook (Neckermann), DerTouristik (ITS, DerTour, Jahnreisen, Travelix-Köln), Alltours, Schau-ins-Land, TUI, Ltur и други;
  + Представлява МТ и участва в работата на Международната организация на националните туристически офиси – Corps touristique (CT) – в която България членува от 1986 г. и от 2014 г. има честта и признанието да има член на Президиума й. Тук се провеждат ежемесечните съвещания, презентации, конференции, лекции, делови срещи и дискусии за обмяна на опит и отчитане на световните тенденции в развитието и насоките в туристическия бранш;
  + Представлява МТ и поддържа интензивни контакти с Германската туристическа централа (Deutsche Zentrale für Tourismus e.V – DTZ) с повече от 70 представителства и членове, съществуваща от 60 години, която се намира във Франкфурт на Майн.
  + Подготвя, организира, представя МТ на територията на Федерална Република Германия на всички важни международни изложения, панаири, конференции, презентации, фолклорни фестивали, workshops, after work events, събития в бранша – ITB – Berlin, IMEX + Touristika във Франкфурт, CMT в Щутгарт, Reisemessen в Кьолн, Дюселдорф, Дортмунд, Нюрнберг, F.re.e в Мюнхен, Reisen Hamburg и много други;
  + Поддържа контакти с над 300 райзежурналисти и представители на масмедии в Германия. Организира пресконференции, Road Show`s, кръгли маси (Stammtische), журналистически турове с разнообразна насоченост и много други. Ежедневно следи публикации, репортажи, по телевизионни и радио канали, в печатната и електронна преса и информира ръководството на МТ за нови световни практики, актуални геополитически събития и проблеми в бранша;
  + Разпраща информационно-рекламни пакети за туроператори, райзебюра, туристически групи и самостоятелни туристи; семейства, туристически целеви групи (орнитолози, колоездачи, планинари); групи от приятели, къмпингари, частни лица, които събират информация, къде да прекарат почивката си и са потенциални клиенти; училища и училищни настоятелства, гимназии, университети, преподаватели, лекари, учени, студенти, които правят презентации за България; журналисти, медийни издания, (вестници, списания, брошури), телевизионни и радио канали, проучващи, пишещи и публикуващи материали за България; туристически съюзи и други туристически обединения, клубове (ADAC); немски командировани служители, които молят за информационен материал за града, където ще отседнат – най-често София, Пловдив, Варна и др.; изпращане на покани до райзежурналисти за участие в журналистически и опознавателни турове из България и/или за участие в наши мероприятия и др.; градски общини, побратимени с български градове или организиращи съвместни международни фестивали, дни на културното сътрудничество и разбирателството между народите;
  + Извършва ежедневна дейност в офиса по отговаряне на телефонни, факс и мейл запитвания, посрещане на туристи и гости на офиса, интересуващи се от възможностите за прекарване на ваканции, почивки, служебни пътувания и други в България;
* ***Аташето по туризъм в Руската Федерация осъществява следните дейности съвместно с посолството:***
* Участва в комисията за акредитиране на руските туроператори, които работят с направление "България" и поддържа текуща връзка с акредитираните компании при възникнали проблеми, заедно със завеждащ консулска служба и съдейства за решаването им.
* Информира редовно всички руски туроператори и заинтересовани туристи за нововъведенията и облекченията при обработка и получаване на туристически визи за България, разпространява информацията в СМИ, социалните мрежи, специализирани издания.
* Поддържа непрекъсната връзка с МТ за решаване на възникнали въпроси и проблемни ситуации с цел оперативно отстраняване на трудности и намаляване на бюрократичния път за изясняване на въпроси на туристи и спешни реакции от страна на МТ и МВНР.
* Оказва съдействие на място за оформяне, без бюрократични спънки, на визите и документите за студенти от руски висши учебни заведения с преподаване на специалност "туризъм", които през 2018 г. провеждат своята практика в български курорти, хотели, туристически обекти.
  + Популяризиране на България като целогодишна туристическа дестинация на руския пазар;
  + Активна работа с Асоциацията на туроператорите в Русия (АТОР) на базата на сключен договор между Министерството на туризма и АТОР за популяризиране на България като атрактивна туристическа дестинация сред професионалните среди в областта на туризма в Руската федерация.
  + Развитие на традиционните и перспективни за туристическия обмен между България и Русия направления: морски, ски-туризъм, тематични културно-исторически маршрути, обединени в програмата „По болгарским дорогам памяти”, програмата „Святая Болгария”, популяризираща поклоннически пътувания у нас, програмите за организиран детски отдих и проекта „Болгария – страна здоровья”.
  + Подготвя предстоящата работна група в областта на туризма между България и Русия, съвместно с Федералната агенция по туризъм.
  + Подготвя и осъществява комуникация със съответните контрагенти за подписване на меморандуми/споразумения в областта на туризма с две федерални области в Русия;
  + Подготвя за подписване на споразумение за обучение на кадри в областта туризма с специализирани висши учебни заведения в Руската федерация;
  1. **Осигуряване функциите по осъществяване на междудържавното сътрудничество в туризма и изпълнението на двустранните спогодби;**

Министерството на туризма изпълнява задълженията на българската страна по всички подписани международно договори в областта на туризма.

* 1. **Координиране дейността по участието на Република България в международни инициативи с туристическа насоченост, осъществяване оперативното ръководство на дейността на туристическите представителства и туристическите съветници към задграничните представителства на Република България в отделните страни, съгласуване плановете им за работа и конкретните им задачи по провеждането на външната туристическа политика на страната;**

В началото на 2018 г. Министерството на туризма съгласува всички планове на работата посолствата на България, като направи своите предложения за активизиране на дейностите в приоритетни и перспективни за страната ни туристически пазари. През първото полугодие на 2018 г. Министерството на туризма регулярно предоставяше маркетингови и рекламни материали на задграничните ни представителства, с цел участие на туристически изложения, панаири и събития. Поддържана бе ефективна комуникация с посолствата и консулствата в Русия, Германия, Мадрид, Франция, Италия, Белгия, Аржентина и много други за организацията на посещенията на делегации и представители на Министерството на туризма в туристически събития, организиране на двустранни срещи, логистика и т.н.

* 1. **Осъществяване на контакти и обмен на информация със съответните служби в държавни институции и организации и други в съответните страни по въпроси на външната туристическа политика като информира Министерството на външните работи и другите заинтересувани министерства и ведомства;**

Министерството на туризма регулярно изпраща писма до Министерството на външните работи и Министерството на икономиката относно двустранните отношения с дадена страна в областта на туризма, справки за двустранния туристопоток, опорни точки за двустранни срещи на междудържавно ниво.

* 1. **Координиране дейността с други ведомства по разработването на мерки за облекчаване на формалностите по пристигането и пребиваването на чуждестранни туристи в Република България и по гарантирането на тяхната сигурност;**

Министерството на туризма на Република България осъществява координирани действия с Министерството на външните работи на Република България с оглед облекчаване на визовия режим по отношение на пребиваване на чуждестранни граждани в България с цел „туризъм“ като предпоставка за стратегическото развитие на сектора чрез увеличаването на туристопотока от целеви и перспективни пазари. Работи се за откриване на изнесени визови центрове за издаване на български визи, както и за облекчаване на получаване на българска виза чрез предоставяне на възможността за подаване на необходимите документни електронно. В допълнение, сред приоритетите на двете ведомства в тази посока е разпространение на информацията за българския визов режим по различни комуникационни канали, като по този начин я направи по-достъпна за всички заинтересовани страни.

Министерството на туризма е представено на ниво заместник-министър в Националния съвет по превенция на престъпността (НСПП) в МВР. На заседание на НСПП, което се проведе на 18.04.2018 г. Министерството на туризма представи доклад за намаляване на посегателствата над туристи и спазване на правните и моралните норми на обществения ред през зимния туристически сезон.

Министерството на туризма редовно провежда работни срещи с всички компетентни институции във връзка със сигурността на курортите ни и обсъжда предприетите мерки за безпроблемно протичане на активния туристически сезон. Осъществяват се съвместни проверки в летните и зимните курорти от патрули и полицейски служители, които следят как се спазва общественият ред и какво е състоянието на пистите.

* 1. **Координиране с други администрации мерки за гарантиране сигурността на българските туристи при пътуване зад граница;**

Министерството на туризма поддържа контакт с Министерството на външните работи и оказва съдействие при разработването на мерки за гарантиране сигурността на българските туристи при пътуване зад граница.

* 1. **Подпомагане на Главна дирекция „Туристическа политика“ при изпълнението на инициативи в областта на по-доброто регулиране на туристическите дейности и услуги и при хармонизирането на нормативната база съобразно европейското законодателство;**

Процесът на транспониране на документа се осъществи благодарение на постоянната комуникация и координация със Съвета за европейски въпроси към Министерски съвет, в чиито рамки Министерството на туризма нееднократно представи напредъка по процедурата, както и с Министерството на икономиката, което предприе стъпки за стартиране на процедура по своевременно нотифициране на ЕК за транспониране на директивата чрез Електронната система за уведомяване на Генералния секретариат на ЕК.

* 1. **Подпомагане дейностите по привличане на инвестиции в областта на туризма;**
* Изготвени са отговори на запитвания от страна на потенциални чуждестранни инвеститори относно установяване на българския пазар, включително и по отношение на основаване на туроператорски компании;
* Организирани и проведени са срещи с потенциални стратегически инвеститори от Азия, с представяне на възможностите за осъществяване на проекти в областта на туризма;
* Бяха събрани инвестиционни проектни предложения в сътрудничество с националните туристически асоциации, които бяха предоставени Катарска инвестиционна компания Katari Hospitality Investment Group.
* Изготвяне на презентационни материали, анализи и справки в областта на инвестициите, касаещи сравнителните предимства на българския туристически отрасъл. Водене на текущи справки относно макроикономическите данни на България;
* Министерството на туризма отправя покана до и приема на работни посещения представители на китайски инвестиционни компании, пред които представя възможностите за инвестиции в сектор туризъм. Сред проведените среши са такива с HNA Airlines Group, провинция Хенан в КНР (Mr. Su Guonbao, Deputy Director of Henan Provincial Foreign Affairs Office, Mr. Zhang Bo, Deputy Director of Bureau of Commerce and Logistics of the Zhengzhou Airport Economy Zone, Mr. Deng Hua, Director of the Foreign and Overseas Chinese Affairs Office of the Zhengzhou Airport Economy Zone, Mr. Wang Lei, Director of the Economics and Science Department of the Foreign and Overseas Chinese Affairs Office of the People’s Government of Henan Province, Mr. Cui Yiming, Director of Henan Tourism Administration Bureau, Mr. Zhan Yuhong, Deputy Director of the China-Asia Economic Development Association, Mr. Su Fugong, President of Henan Provincial Tourism Association), Новата зона на Пудонг в Шанхай (Mr. Chen Xi, Deputy Governor of Shanghai Pudong New Area People's Government, Vice Chairman of China (Shanghai) Pilot Free Trade Zone Administration, Mr. Ma Xuejie, Director of Pudong Tourism Bureau, Vice Chairman of Shanghai Pudong New Area Commission of Commerce, Mr. Huan Yong, Head of Gaodong Town of Shanghai Pudong New Area, Ms. Du Yanying, Director of Waigaoqiao Office of Bonded Areas Office of China (Shanghai) Pilot Free Trade Zone Administration, Ms. Xu Jingshu, Director of Investment Management Department of Shanghai Pudong New Area Commission of Commerce, Mr. Jiang Gangsheng, Vice Chairman of Shanghai Pudong New Area Tourism and Exhibition Service Center), CAN Worldwide Ltd. Shanghai (Mr. Nelson Wang, President), UnionPayInternational (Mr. Shengliang Yang, Deputy Head of Europe Branch), туристическата администрация на Община Шанхай (Shen Chao, Marketing Department Director, Yang Yimu, International Promotion Department, Chen Changjun, Command Department Director, Chen Jian, Director of Shanghai Tourist Festival Development and Economic Center) и др.
* Стартира разработването на втора фаза на „Карта на инвестиционните проекти в туризма в България“;
  1. **Подпомагане и изпълняване на задачи, свързани с участието на Република България в органите по управление на Световната организация по туризъм и други международни организации, както и участие със свои представители в работата на комисии и работни групи по сътрудничество в туризма към СОТ и други международни организации;**

Дирекция „Международно сътрудничество и инвестиции в областта на туризма“ подготвя министъра при всичките й участия в инициативи към Световната организация по туризъм към ООН, обезпечава технически и логистично настаняването, програмата и участието ѝ.

* В периода 23-25.05.2018 г. представител на Министерството туризма участва в 95-то Общо събрание на Европейската туристическа комисия, което се проведе в гр. Талин, Естония. На събранието бяха гласувани нов вице-председател на организацията, членски внос и бе обсъдена политиката на организацията за 2019 г.;
* В периода 11-13.06.2018 г. представители на Министерството на туризма участваха в 63-тата среща на Регионална комисия „Европа“ на СОТ в периода 11-ти -13-ти юни 2018 г., която се проведе в гр. Прага, Чехия. България е заместник-председател на Регионална комисия за период от 2 години. По време на срещата бяха представени стратегическите цели на Организацията, представяне на доклада на комитета по туризъм и устойчивост, докладът по туризъм и конкурентоспособност, докладът по статистика и туристически сателитни измервания;
  1. **Насърчаване участието на неправителствения туристически сектор в международни браншови и продуктови организации;**

Министерството на туризма съдейства на туристическия бранш в България, като организира тяхното участие във всички събития в областта на туризма, организирани по време на Българското председателство на съвета на ЕС. Извършени конкретни действия по организиране на бизнес форум между България и Китай, Македония, Русия и др.

* 1. **Подпомагане представянето на Република България в международни форуми от високо равнище и насърчаване на партньорствата с държавни, регионални и местни институции от дунавските страни;**

Министерството на туризма съдейства за подготовката и организацията на туристически бизнес форум в Ниш, Сърбия през първото полугодие на 2018 г.

* 1. **Подпомагане работата на другите дирекции на министерството при разработване и съгласуване на програми и инструменти за финансиране на регионално равнище;**

През първото полугодие на 2018 г. не са предприемани конкретни действия по тази мярка, поради липса на запитвания от страна на другите дирекции.

* 1. **Координиране дейността и взаимодействието с Българската агенция за инвестиции при представянето и рекламата в чужбина на възможностите за инвестиране в областта на туризма в страната;**

Постоянна координация между Министерството на туризма и БАИ по отношение на привличането на инвестиции в областта на туризма, набиране на проектни предложения, изготвяне на справки за инвестиционния климат в страната.

Съвместно с БАИ и ИАНМСП организираха съвместно туристически инвестиционен бизнес форум в рамките на 7-мата Среща на ръководителите на страните от Централна и Източна Европа и Китай (16+1), която се проведе в началото на месец юли 2018 г.

* 1. **Участие в работата на международни туристически организации и смесени комисии, в т.ч. Световната организация по туризъм към ООН, Европейската комисия, Европейската туристическа комисия, Централно – Европейската комисия и др.;**

Представител на Министерството на туризма участва в Среща на страните-координатори на работни групи на Организацията за Черноморско икономическо сътрудничество (ЧИС), която се проведе през месец март 2018 г. България бе страна-координатор на работна група „Сътрудничество в туризма“ на ЧИС, чийто двугодишен мандат приключи на 30.06.2018 г.

* 1. **Координиране на работната група по туризъм към Организацията за Черноморско икономическо сътрудничество за периода 2017-2018 г. (24 месеца);**

България бе страна-координатор на работна група „Сътрудничество в туризма“ на ЧИС за периода 01.07.2016 г. – 30.06.2018 г. През първото полугодие на 2018 г. Министерството на туризма организира последните две събития от мандатния период:

* Заседание на работна група „Сътрудничество в туризма“ на 13.06.2018 г. в гр. Варна. На заседанието бяха обсъдени възможностите за развитие на сътрудничество в областта на културния, гастрономическия и винения туризъм. Бе взето решение България и Русия да поемат водеща роля в реализирането на проект в областта на гастрономическия туризъм „Черноморска кухня“. На заседанието бе представен и приет отчетният доклад на България за мандата ни на страна-координатор на работна група „Сътрудничество в туризма“ и бе обсъден и приет финалният вариант на текст на Варненска декларация на министрите с ресор туризъм на страните членки на ЧИС. През първото полугодие на 2018 г. от държавите членки на ЧИС, Румъния е на първо място по туристически посещения в България – общо 575 609 (ръст от 21% спрямо същия период на 2017 г.), следвана от Гърция – 523 046 (спад с 2,2%), Турция с 318 735 (ръст от 8,6%), Сърбия с 196 927 (ръст от 9.9%), Русия с 195 594 (спад с 6.9%), Украйна с 134 571 (ръст от 24%), Молдова с 85 594 (ръст от 27,6%), Албания с 17 568 (ръст 15,3%), Грузия с 6 771 (ръст от 17%), Азербайджан с 2 278 (ръст от 57.9%) и Армения с 1 407 туристически визити (ръст от 0.9%);
* Среща на министрите с ресор туризъм на страните членки на ЧИС, която се проведе на 14.06.2018 г. в гр. Варна. На срещата, която беше водена от министъра на туризма на Република България, участваха високопоставени представители на 8 държави-членки, генералният секретар на ЧИС г-н Майкъл Христидес, генералният секретар на Парламентарната Асамблея на ЧИС г-н Асаф Хаджиев, председателят на Комисията по икономическа политика и туризъм в Народното събрания г-н Петър Кънев и др. Участниците представиха перспективите за развитие на туризма в Черноморския регион, обсъдиха възможностите за създаване на туристически бранд „Черно море“ и приеха „Варненската декларация на министрите с ресор туризъм на страните членки на ЧИС“. Със съдействието на България, представителите на Румъния и Турция се договориха, Турция да бъде следващата страна-координатор на работна група „Сътрудничество в туризма“ за следващите две години, а след това Румъния;
  1. **Изготвяне на проекти на международни споразумения, водене на преговори и подготовка за подписването им;**
* В ход е подготовка и съгласуване на Споразумение между Министерството на туризма на Република България и Световната организация по туризъм (СОТ) към ООН за провеждането на втори „Международен конгрес на световните цивилизации и историческите маршрути“ (14 – 16 ноември 2018 г., гр. София);
* През първото полугодие на 2018 г. бяха проведени преговори за подписване на споразумения с представители на провинция Хенан, Китай, с което ще се регламентира отварянето и функционирането на туристически информационен център в столицата на провинцията гр. Джънджоу;
* Проведени са преговори с Япония за подписване на Меморандум за сътрудничество в областта на туризма между Министерството на туризма на Република България и Министерството на земята, транспорта, инфраструктурата и туризма на Япония;
* Проведени са преговори с Министерството на външните работи и търговията на Унгария за подписване на Меморандум за сътрудничество в областта на туризма;
* По време на МПК България-Индия (март 2018 г.) двете страни постигнаха съгласие по текста на Меморандума за разбирателство в областта на туризма между Министерството на туризма на Република България и Министерството на туризма, културата и гражданската авиация на Република Индия;
* Проведени са преговори по текстовете на меморандуми за сътрудничество в областта на туризма между Министерството на туризма на Република България и Владимирска и Калужка област;
  1. **Двустранно и многостранно сътрудничество в т.ч. участие/подготовка участието в смесени комисии, съдействие по прилагане на ангажименти по подписани двустранни правителствени или междуведомствени споразумения;**

През първото полугодие на 2018 г. Министерството на туризма регулярно изпраща справки до съответните водещи държавни институции за подготовката на смесени комисии за двустранните отношения в областта на туризма и напредъка по поетите ангажименти от предходни заседания.

* 1. **Работа по оформянето и въвеждането на трансгранични и международни туристически продукти;**
* Като резултат от Неформалната среща на министрите на туризма на ЕС и Международната конференция „Туризъм и икономически растеж“ (12-13.02.2018 г.), организирани от Министерството на туризма и бъдейки част от календара на събитията на Българското председателство на Съвета на ЕС, стартираха две инициативи за насърчаване на международни и трансгранични туристически продукти:
* Първата е свързана със създаване на Обща карта на Европейските културни туристически обекти – „Софийска карта на 400-те културни туристически обекта“.
* Втората инициатива е свързана с изготвянето на т.нар. Балкански туристически маршрут, целящ съвместно промотиране на международни туристически изложения на регионалното културно-историческо наследство на далечни пазари като Индия, Китай, Япония и Корея. В инициативата участват 11 държави (България, Гърция, Румъния, Сърбия, Турция, Хърватия, Албания, Черна гора, Босна и Херцеговина, Македония, Словения.
* Създадена е работна група за сътрудничество в туризма с Турция, целяща създаване на съвместни туристически продукти, инициативи за съвместно промотиране, провеждане на дни на българския туризъм в Турция и на турския туризъм в България.
* През месец май 2018 г. министърът на икономиката на Република Македония и министърът на туризма на Република България проведоха среща на, която беше договорено създаването на съвместна работна група в областта на туризма, а една от целите ѝ ще бъде създаването на съвместен туристически продукт, който да бъде предлаган на далечни туристически пазари като Китай, Индия, Япония и Корея.
  1. **Провеждане на Българското председателство на съвета на ЕС през 2018 г., участие в съвети, срещи, провеждане на министерска среща, изготвяне на доклади и междуведомствена комуникация.**

В рамките на Българското председателство на Съвета на ЕС, Министерството на туризма организира и проведе редица събития, в контекста на поставените приоритети.

* В периода 12-13 Февруари 2018 г. бе организирана Неформалната среща на министрите на туризма на държавите-членки на ЕС, съчетана с Конференция на високо равнище „Туризъм и икономически растеж“, които се проведоха в София. Европейският комисар за единния пазар, промишлеността, предприемачеството и малките и средни предприятия г-жа Елжбиета Биенковска, генералният секретар на Световната организация по туризъм на г-н Зураб Пололикашвили, както и европейски министри и делегати от държавите-членки на ЕС, присъстваха на форума. Участваха представители на Европейския парламент и Европейския комитет на регионите. Предвид приоритета на българското председателство за европейската перспектива и свързаност на Западните Балкани и българската политика за регионална интеграция на Турция, техните министри на туризма и представители също присъстваха на събитието.

Неформалната среща на министрите на туризма беше последвана от Конференция на високо равнище, събирайки на едно място представители на неправителствени организации, академични среди, заинтересовани страни от бизнеса и правителствени служители. Дискусиите бяха насочени към три основни аспекта: (1) туризмът като устойчив фактор за икономически растеж на регионално и европейско равнище, (2) геополитически и геоикономически аспекти на туризма и (3) предизвикателства и възможности за туризъм между Европа и Китай в контекста на инициативата „2018 г. Година на туризма - ЕС и Китай“.

* На 15.02.2018 г. Министерството на туризма организира Международна кръгла маса „Туризъм и дигитална трансформация“. Адресирането на предизвикателствата и възможностите, които носи дигитализацията, както и отразяването на нейните последици за конкурентоспособността на европейския туристически сектор бяха в основата на дебатите. Международна кръгла маса по въпросите на туризма и дигиталната трансформация очерта нарастващото значение на новите икономически модели и феномена на споделената икономика, дигиталната култура и иновативното управление и опазване на културното наследство.
* На 19.04.2018 г. Министерството на туризма организира Международна кръгла маса на тема „Културен туризъм“, която се проведе в старата българска столица Велико Търново Българското председателство на Съвета на ЕС оценява значимостта на културата като важна част от Европейското туристическо преживяване и като елемент, който може да затвърди имиджа на Европа като туристическа дестинация номер едно в световен мащаб. Като последващи действия и резултат от Неформалната среща на министрите на туризма и Конференцията „Туризъм и икономически растеж“, Международната кръгла маса се фокусира върху културния туризъм и креативните индустрии и в частност връзката между туризма и филмовата индустрия през призмата на инициативата „2018-Европейска година на културното наследство“.
* На 08 май 2018 г. в гр. София се проведе среща за създаване на „Общ Балкански туристически маршрут“. Срещата се фокусира върху възможностите за създаване на такъв маршрут, включвайки дестинации от 11 държави, а именно от Република България, Република Гърция, Република Турция, Република Албания, Босна и Херцеговина, Република Хърватия, Република Македония, Черна гора, Румъния, Република Сърбия и Република Словения.
* На 23 май 2018 г. Министерството на туризма организира „Международна конференция за макро-регионалното сътрудничество в сферата на туризма и енергетиката“, която целеше да събере за първи път представители на четирите макрорегионални стратегии на ЕС, а именно за Дунавския, Адриатическо-Йонийския, Алпийския и региона на Балтийско море, които засегнаха въпроси, свързани с туризма и потреблението на енергия. В тази връзка, Министерството на туризма ще работи по създаването на Стратегия за енергийна ефективност в туризма.
* "Устойчив и интегриран подход за Дунавския и Черноморския регион" бе едно от основните послания по време на Българското председателство на съвета на ЕС. С оглед на това, Министерството на туризма организира Среща на министрите с ресор туризъм на държавите-членки на Организацията за Черноморско икономическо сътрудничество. Черно море е "мост" между културите в Европа и Азия и има големи възможности за засилване на сътрудничеството между страните от региона в областта на туризма. Основните теми, които бяха обсъдени по време на срещата бяха задълбочаване на сътрудничество между държавите от региона в областта на туризма, трансграничното сътрудничество и свързаността.

Българското председателство на Съвета на ЕС постигна сериозни резултати в областта на туризма. С организираните събития и проведените дискусии на преден план България представи конкретни инициативи, чрез които беше очертана ролята на туристическия сектор като фактор за устойчиво развитие на европейската икономика и инициативи, чрез които се насърчи задълбочаването на регионалното сътрудничество и насърчаването на добросъседските отношения не само между държавите-членки на Съюза, но със страните от Западните Балкани и Черноморския регион.

***В) Отчет за изпълнението на администрираните разходни показатели, вкл. проектите по програмата***

***Г) Отчет на показателите за изпълнение на програмата (количествени, качествени, времеви) (Приложение № 5)***

|  |  |  |  |
| --- | --- | --- | --- |
| **Приложение № 5** – Отчет на показателите за изпълнение по бюджетните програми | | | |
| **7100.01.02 Бюджетна програма “Развитие на националната туристическа реклама и международно сътрудничество в областта на туризма”** | **Мерна единица** | **Целева стойност** | **Отчет** |
| ***Показатели за изпълнение*** |
| 1. Организиране на участие с рекламни щандове на международни и национални туристически изложения | Бр. | 43 | 32 |
| 2. Осъществяване на комуникационни кампании на целеви пазари | Бр. | 5 | 16 |
| 3.Популяризиране на специализирани видове туризъм и организиране на журналистически турове, включително чрез промотиране на тематични туристически маршрути | Бр.  посещения | 60 |  |
| 4. Акции по насърчаване на продажбите с големи чуждестранни туроператори | Бр. | 5 | 2 |
| 5. Посетителите на официалния туристически сайт | Бр. | 20 % спрямо 2017 | 16,41% |
| 6.Анализи на външни пазари по страни, изготвени от туристическите представителства за нуждите на бизнеса | Бр. | 2 | 2 |
| 7.Проведени сесии на междуправителствени комисии и работни групи в областта на туризма | Бр. | 4 | 1 |
| 8. Организирани туристически форуми в чужбина | Бр. | 2 | 0 |
| 9. Организирани презентации за България в чужбина | Бр. | 8 | 4 |
| 10.Изготвяне на проекти на международни споразумения в областта на туризма | Бр. | 2 | 4 |
| 11.Участия на междуведомствени работни групи, включително и в тези свързани с подготовката на Българското председателство на СЕС през 2018 г. | Бр. | 10 | 10 |
| 12.Координатор на РГ Туризъм към ОЧИС в периода 1.7.2016-30.6.2018 г. Организиране на срещи на работната група | Бр. | 2 | 2 |
| 13.Активно участие в програмата „Western slik Road“ | Бр. | 2 | 1 |

* ***Източници на информацията за данните по показателите за изпълнение***

Наличните данни в МТ, НСИ, БНБ и други български и чуждестранни източници на информация.

***Д) Описание на факторите и причините, оказали въздействие върху непостигането на планираните/заявените целеви стойности***

***Е) Отчет на разходите по програмата с разпределение на ведомствени и администрирани разходи (Приложение № 6)***

|  |  |  |  |  |  |
| --- | --- | --- | --- | --- | --- |
| **Приложение № 6** – Отчет на разходите по бюджетните програми | | | | | |
| **№** | **7100.01.02 Бюджетна програма “Развитие на националната туристическа реклама  и международно сътрудничество в областта на туризма”** | **Закон** | **Уточнен план** | **Отчет** |
| **(в лева)** |
| **І.** | **Общо ведомствени разходи:** | **13 685 600** | **15 049 600** | **9 259 816** |
|  | Персонал | 464 600 | 464 600 | 211 609 |
|  | Издръжка | 13 221 000 | 14 402 060 | 8 865 267 |
|  | Капиталови разходи |  | 182 940 | 182 940 |
| **1** | **Ведомствени разходи по бюджета на ПРБ:** | **13 685 600** | **15 049 600** | **9 259 816** |
|  | Персонал | 464 600 | 464 600 | 211 609 |
|  | Издръжка | 13 221 000 | 14 402 060 | 8 865 267 |
|  | Капиталови разходи |  | 182 940 | 182 940 |
| **2** | **Ведомствени разходи по други бюджети, сметки за средства от ЕС и чужди средства** |  |  |  |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
|  | От тях за: \* |  |  |  |
| 2.1 | 1..................................... |  |  |  |
| 2.2 | 2.................................... |  |  |  |
|  | *Администрирани разходни показатели* \*\* |  |  |  |
| **ІІ.** | **Администрирани разходни показатели по бюджета** | **0** | **0** | **0** |
|  | 1..................................... |  |  |  |
|  | 2.................................... |  |  |  |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | 1..................................... |  |  |  |
|  | 2.................................... |  |  |  |
|  | **Общо администрирани разходи (ІІ.+ІІІ.):** | **0** | **0** | **0** |
|  |  |  |  |  |
|  | **Общо разходи по бюджета (І.1+ІІ.):** | **13 685 600** | **15 049 600** | **9 259 816** |
|  |  |  |  |  |
|  | **Общо разходи (І.+ІІ.+ІІІ.):** | **13 685 600** | **15 049 600** | **9 259 816** |
|  | Численост на щатния персонал | 23 | 23 | 20 |
|  | Численост на извънщатния персонал |  |  |  |
| \* ***Разшифровка на ведомствените разходи по други бюджети, сметки за средства от ЕС и сметки за чужди средства по програмата според целта, основанието/характера им и източника на финансиране*** | | | | | |
| \*\* ***Описание на администрираните разходни показатели по програмата, вкл. проектите*** | | | | | |

***Ж) Отговорност за изпълнението на програмата***

Директорът на дирекция "Маркетинг, реклама и информация в туризма" и директорът на дирекция „Международно сътрудничество и инвестиции в областта на туризма“

**бЮДЖЕТНА ПРОГРАМА – 7100.02.00 "АДМИНИСТРАЦИЯ"**

***А) Описание на степента на изпълнение на заложените в програмата цели***

Основна цел на програмата е подобряване държавното управление в областта на туризма и повишаване професионалните умения на администрацията.

Целта на програма „Администрация“ за отчетния период е постигната, чрез навременно осигуряване дейностите по управление на човешките ресурси и административното, информационно, финансово и материално – техническо обслужване на служителите от специализираната и общата администрация.

***Б) Продукти/услуги, предоставяни по програмата – описание на постигнатите резултати и изпълнените дейности за тяхното предоставяне***

Осъществените дейности възложени на служителите от общата администрация за отчетния период подпомагат изпълнението на останалите програми и допринасят за постигането на стратегическите цели на МТ.

*Дейности за предоставяне на продукта/услугата:*

* Участие в разработването и съгласуването на проекти на нормативни актове;
* Процесуално представителство на министерството пред съдилищата;
* Разработване на проектобюджет на министерството в програмен формат и по Единна бюджетна класификация – изготвени и представени в сроковете съгласно указанията на Министерство на финансите;
* Отчет на изпълнението на бюджета и на сметките за средства от Европейския съюз – изготвени и представени в сроковете съгласно указанията на Министерство на финансите ;
* Счетоводно и касово отчитане, изготвяне на оборотни ведомости и годишен финансов отчет – изготвени и представени в сроковете съгласно указанията на Министерство на финансите;
* Деловодно обслужване и опазване на класифицираната информация;
* Програмно и техническо осигуряване на администрацията на МТ;
* Материално-техническо снабдяване и транспортно обслужване – осигурени са необходимите материали за нормално извършване дейността на администрацията;
* Административно обслужване на юридически и физически лица на "едно гише";
* Протоколна дейност на министерството и организиране на дейности.

***В) Отчет за изпълнението на администрираните разходни показатели, вкл. проектите по програмата***

***Г) Отчет на показателите за изпълнение на програмата (количествени, качествени, времеви) (Приложение № 5)***

* ***Кратко описание на показателите за изпълнение***
* ***Източници на информацията за данните по показателите за изпълнение***

***Д) Описание на факторите и причините, оказали въздействие върху непостигането на планираните/заявените целеви стойности***

***Е) Отчет на разходите по програмата с разпределение на ведомствени и администрирани разходи (Приложение № 6)***

|  |  |  |  |  |
| --- | --- | --- | --- | --- |
| **Приложение № 6** – Отчет на разходите по бюджетните програми | | | | |
| **№** | **7100.02.00 Бюджетна програма “Администрация”** | **Закон** | **Уточнен план** | **Отчет** |
| **(в лева)** |
| **І.** | **Общо ведомствени разходи:** | **2 390 900** | **2 393 435** | **1 142 151** |
|  | Персонал | 1 167 700 | 1 170 435 | 626 047 |
|  | Издръжка | 1 103 200 | 1 103 200 | 511 343 |
|  | Капиталови разходи | 120 000 | 120 000 | 4 761 |
| **1** | **Ведомствени разходи по бюджета на ПРБ:** | **2 390 900** | **2 393 435** | **1 142 151** |
|  | Персонал | 1 167 700 | 1 170 435 | 626 047 |
|  | Издръжка | 1 103 200 | 1 103 200 | 511 343 |
|  | Капиталови разходи | 120 000 | 120 000 | 4 761 |
| **2** | **Ведомствени разходи по други бюджети, сметки за средства от ЕС и чужди средства** | **0** | **0** | **0** |
|  | Персонал |  |  |  |
|  | Издръжка |  |  |  |
|  | Капиталови разходи |  |  |  |
|  | От тях за: \* |  |  |  |
| 2.1 | 1..................................... |  |  |  |
| 2.2 | 2.................................... |  |  |  |
|  | *Администрирани разходни показатели* \*\* |  |  |  |
| **ІІ.** | **Администрирани разходни показатели по бюджета** | **0** | **0** | **0** |
|  | 1..................................... |  |  |  |
|  | 2.................................... |  |  |  |
| **ІІІ.** | **Администрирани разходни показатели по други бюджети, сметки за средства от ЕС и чужди средства** | **0** | **0** | **0** |
|  | 1..................................... |  |  |  |
|  | 2.................................... |  |  |  |
|  | **Общо администрирани разходи (ІІ.+ІІІ.):** | **0** | **0** | **0** |
|  |  |  |  |  |
|  | **Общо разходи по бюджета (І.1+ІІ.):** | **2 390 900** | **2 393 435** | **1 142 151** |
|  |  |  |  |  |
|  | **Общо разходи (І.+ІІ.+ІІІ.):** | **2 390 900** | **2 393 435** | **1 142 151** |
|  | Численост на щатния персонал | 35 | 35 | 34 |
|  | Численост на извънщатния персонал |  |  |  |
| \* ***Разшифровка на ведомствените разходи по други бюджети, сметки за средства от ЕС и сметки за чужди средства по програмата според целта, основанието/характера им и източника на финансиране*** | | | | |
| \*\* ***Описание на администрираните разходни показатели по програмата, вкл. проектите*** | | | | |

***Ж) Отговорност за изпълнението на програмата***

Директорите на дирекциите от общата администрация и ръководителите на административни структури на пряко подчинение на министъра на туризма, както и служители на пряко подчинение на министъра на туризма.